title: শী উইল বি লাভড্

text: গানটি ব্যান্ড দলের পূর্ববর্তী সাফল্যের ধারা অব্যাহত রেখেছিল, "দিস লাভ" ও "", গানগুলোর মতই এবং  তালিকাতে স্থান দখল করে নেয়। কিন্তু অনেক বেতার কেন্দ্রের প্লেলিস্ট হতে একে সরিয়ে দেয়া হয়েছিল, কারণ ছিল তারা মনে করেছিলেন এ গানটি মৃদু ছন্দের এবং রক ধাচের না হওয়াতে শ্রোতাদের আকর্ষণ করবেনা। এসব বেতার কেন্দ্র "দিস লাভ" ও "হারডার টু ব্রিথ" গান গুলোই চালাতে থাকল, কিন্তু অন্য বেতার কেন্দ্রগুলো মেরুন ফাইভ এর নতুন জনপ্রিয় গান গুলো পপ ও বয়ঃপ্রাপ্ত শ্রোতাদের উদ্দেশ্যে চালিয়ে গিয়েছিল। ২০১৪ সালের জুন মাস পর্যন্ত,  যুক্তরাষ্ট্রে ৩,০০০,০০০ কপি বিক্রিত হয়


title: শী উইল বি লাভড্

text:
২০০৫ সালে, গানটি ৪৭তম বার্ষিক গ্র্যামি পুরস্কার  অনুষ্ঠানে সেরা পপ গায়ক বা দলের শ্রেনীতে মনোনয়ন পায়।
!scope="col" colspan="3"| Streaming


title: মন্মথপুর রেলওয়ে স্টেশন

text: মন্মথপুর রেলওয়ে স্টেশন হচ্ছে বাংলাদেশের রংপুর বিভাগের দিনাজপুর জেলার পার্বতীপুর উপজেলায় অবস্থিত একটি রেলওয়ে স্টেশন।


title: মিলা কুনিস

text: মিলেনা মারকোভনা "মিলা" কুনিস (জন্ম: অগাস্ট ১৪, ১৯৮৩) যুক্তরাষ্ট্রের একজন হলিউড অভিনেত্রী। ১৯৯১ সালে সাত বছর বয়সে তিনি তৎকালীন সোভিয়েত শাসিত ইউক্রেন থেকে তার পরিবার সমেত দেশান্তরিত হয়ে লস অ্যাঞ্জেলেসে চলে আসেন। শৈশবে পড়াশোনার পাশাপাশি অভিনয় শিক্ষার ক্লাসে অধ্যয়নের সময় চলচিত্র জগতের একজন প্রতিনিধি তাঁর অভিনয় প্রতিভা আবিষ্কার করেন। তাঁর বয়স ১৫ হওয়ার পূর্বেই তিনি একাধিক টেলিভিশন ধারাবাহিক এবং বিজ্ঞাপনে অভিনয় করেন। তিনি জ্যাকি বার্খার্ট চরিত্রে দ্যাট সেভেন্টিজ শো'তেও অভিনয় করেছিলেন। ১৯৯৯ সাল থেকে একটি অ্যানিমেইটেড ধারাবাহিক ফ্যামিলি গাইয়ে ম্যাগ গ্রিফিনের চরিত্রে কণ্ঠ দিয়েছিলেন।


title: মিলা কুনিস

text: তবে মূখ্য চরিত্রে তিনি অভিনয় শুরু করেন ২০০৮ সালে ফরগ্যাটিং সারাহ মার্শাল নামক একটি কৌতুকপ্রদধর্মী রোমাণ্টিক চলচিত্রে র‍্যাইচেল চরিত্রের ভূমিকায়। তাঁর অন্যান্য চলচিত্রগুলোর মধ্যে রয়েছে অ্যাকশানধর্মী ছবি ম্যাক্স পেইন (২০০৮), রহস্যদঘাটনমূলক অ্যাকশানধর্মী চলচিত্র দ্য বুক অফ অ্যালি (২০১০), কৌতুকপ্রদ রোমাণ্টিক ছবি ফ্রেণ্ডস উইথ বেনেফিটস, (২০১১), প্রহসনমূলক ছবি টেড (২০১২), ফিকশ্যানধর্মী ছবি অজ দ্যা গ্র্যাট অ্যাণ্ড পাওয়ারফুল (২০১৩) এবং দ্য উইকড উইচ অফ দ্য ওয়েস্ট। তবে ২০১০ সালে মুক্তি পাওয়া ব্ল্যাক সোয়ান ছবিতে তাঁর অভিনয় দক্ষতা তাঁকে বিশ্বব্যাপী প্রশংসা এনে দিয়েছিল, যার মধ্যে তরুণ অভিনয়শিল্পী হিসেবে প্রিমিও মার্সেলো মাস্ট্রোইঅ্যানি পুরষ্কার এবং সেরা সহ অভিনেত্রী হিসেবে গোল্ডেন গ্লোব অ্যাওয়ার্ড এর মনোনয়ন এবং অসামান্য অভিনয়ের জন্য সহ অভিনেত্রী হিসেবে স্ক্রীণ অ্যাকটর গিল্ড অ্যাওয়ার্ডের মনোনয়নও পেয়েছিলেন।


title: মিলা কুনিস

text: কুনিস সোভিয়েত শাসিত ইউক্রেনের চের্নিভত্‌জিতে জন্মগ্রহণ করেন। তাঁর মা এলভিরা একজন পদার্থবিদ্যার শিক্ষিকা যিনি একটি ঔষধালয় (ফার্মেসী) চালাতেন এবং তাঁর পিতা মার্ক কুনিস ছিলেন একজন যান্ত্রিক প্রকৌশলী (ম্যাকানিক্যাল ইঞ্জিনিয়ার) যিনি একজন ক্যাব চালক হিসেবে কাজ করতেন। মিলার মাইক্যাল (জন্মঃ ১৯৭৬) নামের একটি বড় ভাইও আছে। কিন্তু তাঁর মা বাবা ইউক্রেনে তাঁর বড় ভাই এবং তাঁর ভবিষ্যৎ নিয়ে শঙ্কিত হওয়ায় ইউক্রেন ছাড়ার সিদ্ধান্ত নেন। ১৯৯১ সালে মিলার বয়স যখন সাত বছর, তখন তাঁর মা-বাবা মাত্র ২৫০ ডলার হাতে নিয়ে ইউক্রেন ছেড়ে ক্যালিফোর্নিয়ার লস এঞ্জেলেসে পাড়ি দেন। এক বিবৃতিতে মিলা বলেন "ঐ ২৫০ ডলারই আমাদের সাথে নিয়ে যাওয়ার অনুমতি ছিল। যুক্তরাষ্ট্রে পাড়ি জমানোর জন্য আমার মা-বাবা ভাল চাকরি এবং ডিগ্রি ত্যাগ দিয়েছিলেন। বুধবারের একটি দিনে আমরা নিউ ইয়র্কে এসে পৌঁছায় এবং শুক্রবারের সকালেই আমি আর আমার ভাই লস এঞ্জেলেসের একটি স্কুলে ক্লাস শুরু করি"।


title: মিলা কুনিস

text: কুনিসের পরিবার ইহুদি ধর্মাবলম্বী এবং একবার এক বক্তব্যে কুনিস বলেছিলেন, দেশান্তরিত হয়ে যুক্তরাষ্ট্রে আসার পেছনে অনেকগুলো কারণের মধ্যে সাবেক সোভিয়েত ইউনিয়নে ঘটে চলা ইহুদি বিদ্বেষও ছিল অন্যতম কারণ। মিলা বলেছিলেন যে, যদিও সোভিয়েত ইউনিয়নে প্রকাশ্যে ধর্ম পালনে বাধা ছিল কিন্ত তবুও তাঁর অভিভাবক যতটুকু সম্ভব তাঁকে ইহুদি করেই লালন-পালন করেছিলেন। লস-এঞ্জেলেসে আসার ৮ম দিন পরে তাঁকে রোজউড ইলিম্যানটারি স্কুল নামক একটি প্রাথমিক বিদ্যালয়ে ভর্তি করা হয়েছিল। কিন্তু সেই সময় ইংরেজী ভাষা সম্পর্কে তাঁর জ্ঞান ছিল একেবারে শূণ্যের কোঠায়।


title: মিলা কুনিস

text: মিলা লস-এঞ্জেলেসে হিউবার্ট হো ব্যানক্রোফট মিডল স্কুলে কিছুকালপড়াশোনা করেছিলেন। সেই সময়ে তিনি দ্যাট সেভেন্টিজ্ শো নিয়ে অভিনয় জগতে কাজ করছিলেন। মিলা এরপর লস এঞ্জেলেস সেন্টার ফর এনরিচড্ স্টাডিজেও (LACES) ভর্তি হন কিন্তু তাঁর অভিনয় পেশা নিয়ে স্কুল কর্তৃপক্ষ সহনশীল হতে না পারায় তাঁকে ফেয়ারফ্যাক্স হাই স্কুলে ভর্তি হতে হয় এবং সেখান থেকেই তিনি ২০০১ সালে তাঁর স্নাতক সম্পন্ন করেন।


title: মিলা কুনিস

text: নয় বছর বয়সে মিলার বাবা তাঁকে স্কুলের পাশাপাশি অভিনয় শেখার জন্য বেভেরিল হিলস স্টুডিওতে ভর্তি করিয়ে দেন। সেখানেই তাঁর সাথে পরিচয় হয় সুজান কার্টিসের সাথে, যিনি বর্তমানে তাঁর ম্যানেজার। তাঁর প্রথম অডিশনে মিলা একটি বিজ্ঞাপনে অভিনয় করেন। এর কিছুকাল পর মিলা লিজা ফ্র্যাংকের প্রোডাক্ট লাইনে কাজ করেন। ১৯৯৪ সালে মিলা প্রথম টেলিভিশনে অভিনয় করেন ডেইজ অফ আউয়ার লাইভস নামের একটি ধারাবাহিক নাটকে এবং কিছু মাস পর বেইওয়াচ নামের আরেকটি অ্যাকশানধর্মী ধারাবাহিকেও অভিনয় করেন। সেভেন্থ হেভেন নামের একটি টিভি ধারাবাহিকেও মিলা একটি অপ্রধান চরিত্রে অভিনয় করেছিলেন এবং সহ-অভিনেত্রী হিসেবে স্যান্টা উইদ মাসলস, হানি, উই শ্রাংক আউয়ারসেলভ্‌স এবং এঞ্জেলিনা জোলির অভিনীত একটি ছবি জিয়াতেও জিয়া কারাঞ্জির শৈশব চরিত্রের ভূমিকায় অভিনয় করেছেন।


title: মিলা কুনিস

text:
১০ বছর বয়সে মিলা "মেইক আ উইশ, মলি" নামক একটি হলিউড ছবিতে রাশিয়ান ইহুদি মেয়ের চরিত্রের জন্য অডিশ্যান দিয়েছিলেন। কিন্তু সেই অডিশ্যানে তিনি ব্যর্থ হন এবং পরিবর্তে তাঁকে একটি মেক্সিকান মেয়ের চরিত্রে অভিনয় করতে দেওয়া হয়।
১৯৯৮ সালে কুনিস জ্যাকি বার্খার্টের চরিত্রে দ্যাট সেভেন্টিজ্ শোতে অভিনয় করেন। যারাই এই শো-এ অভিনয়ের জন্য অডিশ্যান দিয়েছিল, শর্ত ছিল ১৮-এর নিচে কাউকে এই শো-এর জন্য নেওয়া হবে না। কিন্তু মিলার সেই সময় বয়স ছিল ১৪ বছর এবং তিনি তাঁর ক্যাস্টিং ডিরেক্টরকে মিথ্যে বলে মিলা ঐ অডিশ্যানে অংশগ্রহণ করেছিলেন। যদিও সবাই পরে মিলার বয়সের ব্যাপারে জানতে পেরেছিল কিন্তু প্রোডিউসার পরবর্তীকালে উপলব্ধি করেছিলেন যে জ্যাকি বার্খার্ট চরিত্রটির জন্য মিলাই সবচেয়ে বেশি উপযুক্ত। "দ্যাট সেভেন্টিজ শো" ৮ সিজন অব্দি চলেছিল এবং সেখানে অসাধারণ অভিনয়ের জন্য মিলা ১৯৯৯ সালে এবং ২০০০ সালে পরপর দুইটি ইয়াং স্টার অ্যাওয়ার্ড অর্জন করেছিল।


title: মিলা কুনিস

text: কুনিস ডেমোক্রেটিক পার্টি এবং বারাক ওবামার সমর্থক। ২০১২ সালের এক সাক্ষাৎকারে মিলা রিপাবলিকান পার্টি নিয়ে সমালোচনা করেন এবং আরও বলেন, "যেভাবে রিপাবলিকানরা মহিলাদের আক্রমণ করে সেটি একজন মহিলা হিসেবে আমার কাছে খুবই অপমানকর। এবং যেভাবে তাঁরা ধর্ম নিয়ে কথা বলে সেটিও খুবই আপত্তিকর। আমি হয়তো প্রথাগত ইহুদি নয় কিন্তু তবুও কেন যীশু নিয়ে সবসময় আমাদের কথা বলতে হবে?"


title: মিলা কুনিস

text: কুনিসের ২০০২ সাল থেকেই অভিনেতা ম্যাকলে কালকিনের সাথে প্রণয় ছিল। এমনকি তাদের বিয়ে হওয়ার কথা নিয়ে গুজবও রটেছিল। কিন্তু মিলা ম্যাকলেকে বিয়ে করার কথা অস্বীকার করেন। ব্ল্যাকবুক নামের একটি ম্যাগাজিনে সাক্ষাৎকার দেওয়ার সময় মিলা বলেছিলেন, "বিয়ে আমার কাছে গুরুত্বপূর্ণ কিছু নয়"। কিন্তু জুন ৩, ২০১১ সালে কুনিসের সংবাদপত্রের লেখক, কুনিস আর কালকিনের বিচ্ছেদের হয়ে যাওয়ার ঘটনা নিশ্চিত করেন।


title: মিলা কুনিস

text: কুনিস পরবর্তীকালে তাঁর দ্যাট সেভেন্টিজ্ শো-এর সহ-অভিনেতা অ্যাশটন কুচারের সাথে ২০১২ সালে প্রণয়ে আবদ্ধ হন। কুনিস এবং কুচার ২০১৪ সালের অক্টোবরে "ওয়েট ইসাবেল" নামের একটি কন্যাশিশুর জন্ম দেয় এবং ২০১৫ সালের ৪ জুলাই তারা বিবাহ বন্ধনে আবদ্ধ হন।


title: মঙ্গলপুর রেলওয়ে স্টেশন

text: মঙ্গলপুর রেলওয়ে স্টেশন হচ্ছে বাংলাদেশের রংপুর বিভাগের দিনাজপুর জেলার দিনাজপুর সদর উপজেলায় অবস্থিত একটি রেলওয়ে স্টেশন।


title: সেতাবগঞ্জ রেলওয়ে স্টেশন

text: সেতাবগঞ্জ রেলওয়ে স্টেশন হচ্ছে বাংলাদেশের রংপুর বিভাগের দিনাজপুর জেলার বোচাগঞ্জ উপজেলায় অবস্থিত একটি রেলওয়ে স্টেশন।


title: ফ্রেদি আগুইলার

text: ফার্দিনান্দ পাসকুয়াল আগুইলার (জন্ম ফেব্রুয়ারি ৫, ১৯৫৩) ,যিনি শুধু ফ্রেদি আগুইলার বা কা ফ্রেদি আগুইলার নামেই বেশি পরিচিত, হলেন ফিলিপাইনের একজন লোক সঙ্গীত শিল্পী। তিনি সবচেয়ে বেশি পরিচিত তাঁর "বায়ান কো"-এর জন্য যা মার্কোস শাসনের বিরুদ্ধে ১৯৮৬ সালে জনশক্তি বিপ্লবের ব্যবহৃত সঙ্গীত হয়ে উঠে। এছাড়াও তিনি তাঁর আনাক গানের জন্যও জনপ্রিয় হন যা ফিলিপাইনে সর্বকালের সবচেয়ে বেশিবার বিক্রির রেকর্ড অর্জন করে। তিনি পিয়ানো রক করতেই বেশি পছন্দ করেন।


title: ফ্রেদি আগুইলার

text: তিনি ফিলিপাইনে, এশীয়-প্রশান্ত অঞ্চলে ও আন্তর্জাতিকভাবেও ব্যাপক পরিচিত, এছাড়াও তাঁকে ফিলিপাইনের অন্যতম শ্রেষ্ঠ সুরকার ও গীতিকার হিসেবে বিবেচনা করা হয়।


title: ফ্রেদি আগুইলার

text: ফ্রেদি আগুইলারের সঙ্গীতজীবন শুরু হয় ছোটবেলা থেকেই। ১৪ বছর বয়সেই তিনি গান লিখেছিলেন। ১৭ বছর বয়সে আগুইলার প্রথমবারের মত গিটার বাজিয়েছিলেন এবং ২০ বছর বয়স থেকে স্টেজে সঙ্গীত পরিবেশন শুরু করেন।


title: ফ্রেদি আগুইলার

text: ফ্রেদি আগুইলারডি গুজম্যান ইন্সটিটিউট অব টেকনোলজিতে তড়িৎ কৌশল বিষয়ে অধ্যয়ন শুরু করেন ,কিন্তু তিনি ডিগ্রী লাভের পূর্বেই শিক্ষাপ্রতিষ্ঠান ত্যাগ করেন। পরবর্তীতে তিনি সঙ্গীতে মনোনিবেশ করেন এবং প্রথম দিকে তিনি রাস্তায় রাস্তায় সঙ্গীত পরিবেশন করতেন। এরপর কিছুদিন লোক সঙ্গীত ক্লাব ও বার সঙ্গীতশিল্পী হিসেবে কাজ করেন। ১৮ বছর বয়সে আগুইলার পরিবার থেকে বিচ্ছিন্ন হয়ে যান ও কলেজ ত্যাগ করেন। পাঁচ বছর পর নিজের ভুল বোঝার পর তিনি আত্মোপলব্ধি থেকে "আনাক" গানটি রচনা করেন।


title: ফ্রেদি আগুইলার

text: ফ্রেদি অ্যাংলো-আমেরিকান লোক সঙ্গীত এবং সেসময়কার ফোক-রক স্টার ক্যাট স্টিভেন্স ও জেমস টেইলরদের দ্বারা প্রভাবিত হন। এছাড়াও তিনি ফিলিপিনো ঐতিহ্য ও সংস্কৃতি দ্বারা ব্যাপকভাবে প্রভাবিত হন ও তিনি ফিলিপিনো লোক সঙ্গীতের একটি স্থায়ী ধারা প্রতিষ্ঠার চেষ্টা করেন।


title: সুতিয়াখালী রেলওয়ে স্টেশন

text: সুতিয়াখালী রেলওয়ে স্টেশন হচ্ছে বাংলাদেশের ময়মনসিংহ বিভাগের ময়মনসিংহ জেলার ময়মনসিংহ সদর উপজেলায় অবস্থিত একটি রেলওয়ে স্টেশন। স্টেশনটি লোকবল সংকটের কারণে ২০১১ সাল থেকে বন্ধ রয়েছে।


title: চরমোনাই ইউনিয়ন

text: চরমোনাই বাংলাদেশের বরিশাল বিভাগের বরিশাল জেলার অন্তর্গত বরিশাল সদর উপজেলার একটি প্রশাসনিক ইউনিয়ন।


title: চরমোনাই ইউনিয়ন

text: কথিত রয়েছে, নদী বেষ্টিত চরমোনাই ইউনিয়নের ভূখন্ড একসময় বরিশালের উপর দিয়ে বয়ে যাওয়া কীর্তনখোলা নদীর অংশ ছিল। কোন একসময় নদীর মাঝখানে ছোট চরের উদ্ভব হয়। সেখানে মোনাই নামে একজন পাগল সনের ছাউনি দিয়ে ঘর তৈরি করে বসবাস ও নামাজ রোজা করত। কেউ কেউ তাকে দরবেশ বলেও অভিহিত করেন। পরবর্তীতে তার নাম অনুসারেই চরমোনাই ইউনিয়নের নামকরণ করা হয়। ১৯৬৪ সালের ২০শে মার্চ চরমোনাই ইউনিয়ন প্রতিষ্ঠিত হয়।


title: চরমোনাই ইউনিয়ন

text: চরমোনাই ইউনিয়নের পশ্চিমে কীর্তনখোলা নদী ও চরবাড়ীয়া ইউনিয়ন, পূর্বে ইলিশা নদী, উওরে আড়িয়ালখা নদী ও দক্ষিনে কড়ইতলা নদী, চরকাউয়া, চাদপুরা ও টুঙ্গিবাড়িয়া ইউনিয়নের সাহেবের হাট অবস্থিত। ইউনিয়নের মধ্যদিয়ে বয়ে গেছে বিশ্বাসের হাটের খাল, ডিংগামানিক-বুখাইনগর খাল, গিলাতলী-পশুরীকাঠী খাল, চরমোনাই-রাজারচর খাল, চরবুখাইনগর ও নলচর খাল। ২০১১ সালের আদমশুমারি অনুযায়ী ইউনিয়নের অন্তর্গত ১৫টি গ্রামে জনসংখ্যা ৩৩৮২৫ জন। এর মধ্যে পুরুষ ১৭৮৩৮ জন ও মহিলা ১৫৯৮৭ জন। চরমোনাই এ শিক্ষার হার ৪৯.৮৩% । চরমোনাই ইউনিয়নের অধিকাংশ লোকজনই বরিশালের আঞ্চলিক ভাষায় কথা বলে থাকে। তবে শিক্ষিত লোকজনের মাঝে এবং শিক্ষা ও প্রশাসনিক দপ্তরে চলিত ভাষার ব্যবহার রয়েছে।


title: চরমোনাই ইউনিয়ন

text: চরমোনাই ইউনিয়নে সাধারণ শিক্ষার জন্য মাধ্যমিক পর্যায়ে চরমোনাই ইউনিয়নে ৭ টি মাধ্যমিক বিদ্যালয় ও ১৪টি সরকারি প্রাথমিক বিদ্যালয় রয়েছে। মাধ্যমিক বিদ্যালয়গুলো হচ্ছে; শালুকা মাধ্যমিক বিদ্যালয়, বুখাইনগর মাধ্যমিক বিদ্যালয়, রাজার চর মাধ্যমিক বিদ্যালয়, রাজার চর জবেদ আলী মাধ্যমিক বিদ্যালয়, চরমোনাই বিশ্বাসের হাট ইউনিয়ন মাধ্যমিক বিদ্যালয়, নলচর মাধ্যমিক বিদ্যালয় ও চরহোগলা মাধ্যমিক বিদ্যালয়।


title: চরমোনাই ইউনিয়ন

text: চরমোনাই আহসানাবাদ রশীদিয়া কামিল মাদরাসা কমপ্লেক্স (চরমোনাই মাদরাসা) এই ইউনিয়নের সবচেয়ে প্রাচীন ও সুপ্রসিদ্ধ উচ্চশিক্ষা প্রতিষ্ঠান। ১৯২৪ সালে মাওলানা সাইয়েদ মুহাম্মদ ইসহাক মাদরাসাটি প্রতিষ্ঠা করেন। প্রতিষ্ঠাকালীন সময় থেকে মাদরাসাতে কওমি শিক্ষা প্রদান করা হত। ১৯৪৬ সালে মাওলানা মোঃ দেলোয়ার হোসেন শরীফ মাদরাসা সুপার হিসেবে নিয়োজিত হন ও তার ঐকান্তিক প্রচেষ্টায় এটি ১৯৪৮ সালে দাখিল, ১৯৫১ সালে আলিম, ১৯৫৬ সালে ফাযিল স্বীকৃতি প্রাপ্ত হয়। মাদরাসার উন্নয়নে মাওলানা এ, কে, এম, জহুরুল হক ১৯৫৮ সালে মাদরাসা অধ্যক্ষ পদে নিয়োজিত হন। তার দক্ষ পরিচালনায় মাওলানা সৈয়দ মোহাম্মাদ ইসহাক (রঃ) এর জীবদ্দশায়ই মাদরাসাটি ১৯৭০ সালে কামিল হাদীস মঞ্জুরী লাভ করে ও সর্বশেষ ২০০৪ সালে মাদরাসাটি কামিল তাফসীর স্বীকৃতি অর্জন করে। মাদরাসাটি একাধিক বার দেশের শ্রেষ্ঠ মাদরাসা হিসেবে সরকারি স্বীকৃতি লাভ করে।


title: চরমোনাই ইউনিয়ন

text: ১৯২৪ সালে প্রতিষ্ঠালগ্ন থেকে প্রতিবছর চরমোনাই মাদরাসা প্রাঙ্গণে দুবার বাংলা অগ্রহায়ণ ও ফাল্গুন মাসে ওয়াজ মাহফিল অনুষ্ঠিত হয়। পবিত্র হজ্জ ও বিশ্ব ইজতেমার পরে বর্তমানে চরমোনাইয়ে বিশ্বের তৃতীয় বৃহত্তম মুসলিম সমাবেশ হয়। প্রতিবছর মাহফিলে কয়েক লক্ষ মানুষের সমাগম হয়।


title: চরমোনাই ইউনিয়ন

text: স্বাস্থ্যসেবার জন্য চরমোনাই ইউনিয়নে একটি সরকারি স্বাস্থ্য ও পরিবার পরিকল্পনা কেন্দ্র ও দুইটি (গিলাতলি ও চরবুখাইনগর) কমিউনিটি ক্লিনিক রয়েছে। এছাড়া বিভিন্ন বেসরকারি স্বাস্থ্যসেবা প্রদানকারী এনজিও কাজ করে।


title: চরমোনাই ইউনিয়ন

text: চরমোনাই ইউনিয়নের অর্থনীতি মূলত কৃষি নির্ভর। এ অঞ্চলে ইটের ভাঁটা ছাড়া অন্য কোন শিল্পকারখানা গড়ে ওঠেনি।


title: ভাষা পরিবারসমূহের তালিকা

text: এটি একটি ভাষা পরিবারসমূহের তালিকা যাতে বিচ্ছিন্ন, অশ্রেণীভুক্ত এবং অন্যান্যা প্রতেক ভাষা অন্তরভূক্ত রয়েছে।


title: ভাষা পরিবারসমূহের তালিকা

text:
এথনোলগ-এর ২১ তম সংস্করণে প্রকাশিত তালিকা অনুসারে বিশ্বে ৭,৪৭০টি ভাষা রয়েছে। এই ভাষাগুলি যেসব ভাষা পরিবারের অন্তর্গত তাদের মধ্যে মোট ভাষাসংখ্যার কমপক্ষে ১% (অর্থাৎ ৭৫টি) ভাষা আছে এমন ভাষা পরিবারগুলির তালিকা নীচে দেওয়া হল:
গ্লট্টোলগ ৩.২ তালিকা অনুসারে নীচে সর্ববৃহৎ সংখ্যক ভাষাযুক্ত ১৫টি ভাষা পরিবারের তালিকা দেওয়া হল:
ভাষার সংখ্যা উপভাষার সংজ্ঞার উপর নির্ভর করে অনেকটা কম বেশি হতে পারে। উদাহরণস্বরূপ লাইল ক্যাম্পবেল ২৭টি ওটো-মাঙ্গেয় ভাষার হিসাব দিয়েছেন, যদিও কোন ভাষা কোন ভাষা পরিবারের অন্তর্গত সেই ব্যাপারে তাঁর, এথনোলগের এবং গ্লট্টোলগের মত পার্থক্য আছে।


title: ভাষা পরিবারসমূহের তালিকা

text:
বিছিন্ন ভাষা হল এমন ভাষা যা কোন পরিচিত পরিবারের অংশ নয় অথবা কোন ভাষা পরিবারের একমাত্র প্রতিনিধি।
কোন ভাষাকে অশ্রেণীভুক্ত বলা হয় যখন হয় সেই ভাষাকে অন্য ভাষার সাথে তুলনা করার চেষ্টা সেই ভাবে করা হয়নি, অথবা নির্ভরযোগ্য শ্রেণীকরণ করার জন্য সেই ভাষাগুলি খুব দুর্বলভাবে নথিভুক্ত করা হয়েছে। এই ধরণের ভাষাগুলি বিলুপ্ত এবং সম্ভবত শ্রেণীকরণ করার জন্য এগুলির বিষয় তেমন কোন তথ্য পাওয়া যাবে না।এই বিভাগটিতে বিলুপ্ত ভাষা(পরিবার) এবং এমন ভাষা পরিবারের তালিকা দেওয়া হয়েছে যার অন্তর্গত কোনও পরিচিত জীবিত ভাষা নেই। যদিও এর মধ্যে কিছু সংখ্যক ভাষা পরিবার উৎপত্তিগতভাবে স্বাধীন এবং সুপরিচিত, প্রমাণীকরণের অভাবে অনেক ভাষা পরিবারকে কোন বড় গোষ্ঠীতে অন্তর্ভুক্ত করা কঠিন হয়ে ওঠে।


title: ভাষা পরিবারসমূহের তালিকা

text: ভাষাগত গবেষণায় বিলম্বের কারণে ইশারা ভাষাগুলির পারিবারিক সম্পর্ক ভালভাবে প্রতিষ্ঠিত হয়নি, এবং অধিকাংশই (দেখুন উইটমান, ১৯৯১)।


title: ভাষা পরিবারসমূহের তালিকা

text: উপরিউক্ত ভাষা পরিবার ছাড়াও বেশ কিছু বিছিন্ন ভাষা আছে, যেমন:


title: ভাষা পরিবারসমূহের তালিকা

text: নীচে প্রস্তাবিত ভাষা পরিবারের একটি তালিকা দেওয়া হল, যা প্রতিষ্ঠিত পরিবারগুলিকে বৃহত্তর ভাষা গোষ্ঠির সঙ্গে সংযুক্ত করেছে; এই প্রস্তাবগুলিরর প্রতি সমর্থনের তারতম্য দেখা যায়, যেমন ডিনে-ইয়েনিসেইয় ভাষাসমূহ একটি সাম্প্রতিক প্রস্তাবনা এবং এটি সাধারনত সুগৃহীত প্রস্তাব, আবার প্রত্ন-মানব ভাষা বা প্রত্ন-বিশ্ব ভাষার প্রস্তাবকে প্রায়শই প্রান্তীয় বিঞ্গান হিসাবে দেখা হয়।


title: মাদারগাঙ নদী

text: মাদারগাঙ নদী বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী। নদীটির দৈর্ঘ্য ১০৭ কিলোমিটার, গড় প্রস্থ ২৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মাদারগাঙ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৭।


title: মাদারগাঙ নদী

text: মাদারগাঙ নদীটি সাতক্ষীরা জেলার কালীগঞ্জ উপজেলার বড় সিমলা ইউনিয়ন এলাকায় প্রবহমান কাকশিয়ালী নদী হতে উৎপত্তি লাভ করেছে। অতঃপর এই নদীর জলধারা মাধুরেশপুর, রতনপুর, নূরনগর ও কাইখালীর মধ্য দিয়ে প্রবাহিত হয়ে একই জেলার শ্যামনগর উপজেলার সাতক্ষীরা রেঞ্জ ইউনিয়ন পর্যন্ত প্রবাহিত হয়ে কালিন্দী নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। এ নদীতে সারাবছর পানিপ্রবাহ পরিদৃষ্ট হয় এবং এর বুকে ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।


title: মাদারীপুর বিলরুট নদী

text: মাদারিপুর বিলরুট নদী বাংলাদেশের দক্ষিণ-পশ্চিমাঞ্চলের মাদারিপুর, গোপালগঞ্জ ও নড়াইল জেলার একটি নদী। নদীটির দৈর্ঘ্য ৩৯ কিলোমিটার, গড় প্রস্থ ১৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মাদারিপুর বিলরুট নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৮।


title: মাদারীপুর বিলরুট নদী

text: মাদারিপুর বিলরুট নদীটি মাদারিপুর জেলার রাজৈর উপজেলার হোসেনপুর ইউনিয়ন এলাকায় প্রবহমান কুমার আপার নদী হতে উৎপত্তি লাভ করেছে। অতঃপর এই নদীর জলধারা নড়াইল জেলার কালিয়া উপজেলার পহরডাঙ্গা ইউনিয়ন পর্যন্ত প্রবাহিত হয়ে মধুমতি নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয়। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটির ভাটির অংশ জোয়ার ভাটার প্রভাবে প্রভাবিত।


title: পাহলাজ নিহলানি

text: পাহলাজ নিহলানি এক জন ভারতীয় চলচ্চিত্র প্রযোজক ও বর্তমানে তিনি কেন্দ্রীয় চলচ্চিত্র প্রমাণন পর্ষদের প্রধান। পাহলাজ নিহলানি দ্বারা নির্মিত প্রথম চলচ্চিত্রটির নাম, হাথকড়ি। তাঁর প্রযোজিত চলচ্চিত্রের মধ্যে উল্লেখনীয় কয়েকটা যেমন আঁখে, সোলা আউর সাবনাম ইত্যাদি।


title: এক টেস্টের বিস্ময়কারী

text: এক টেস্টের বিস্ময়কারী ক্রিকেটের একটি পরিভাষা। এর মাধ্যমে একজন ক্রিকেটারের সমগ্র খেলোয়াড়ী জীবনে দলের পক্ষে একটিমাত্র টেস্টে অংশগ্রহণের সুযোগ লাভ করাকে বুঝানো হয়ে থাকে। দূর্বল ক্রীড়াশৈলীর কারণেই মূলতঃ এটি হয়ে থাকে। এরফলে, তিনি আর কখনও দলের পক্ষে টেস্ট ক্রিকেটে খেলার সুযোগ পাননি। একজন সঙ্গীত শিল্পীর একটিমাত্র গান দর্শক-শ্রোতাদের মনোযোগ আকর্ষণের সাথে এর তুলনা করা যেতে পারে।


title: এক টেস্টের বিস্ময়কারী

text: সেপ্টেম্বর, ২০০৬ সাল পর্যন্ত মোট ৩৭৭জন এক টেস্টের বিস্ময়কারী ক্রিকেটার রয়েছেন। নীচে কয়েকজন উল্লেখযোগ্য ক্রিকেটারের ক্রীড়াশৈলী তুলে ধরা হলো:প্রতি আটজনের মধ্যে একজন ক্রিকেটার মাত্র একবারই টেস্ট খেলার সুযোগ পেয়ে থাকেন। মাঝে-মধ্যে অবশ্য এক টেস্টের বিস্ময়কারীগণ বেশ কয়েকবছর পর পুণরায় টেস্ট খেলার সৌভাগ্য অর্জন করেছেন। তন্মধ্যে, ২০০১ সালে টেস্ট অভিষেকের পর ২০০৭ সালে নিজের দ্বিতীয় টেস্টে অংশ নেয়ার জন্য রায়ান সাইডবটমকে আমন্ত্রণ জানানো হয়েছিল। স্মর্তব্য যে, তার বাবা আর্নি সাইডবটম এক টেস্টের বিস্ময়কারী ছিলেন।


title: এক টেস্টের বিস্ময়কারী

text: ড্যারেন প্যাটিনসন অপ্রত্যাশিতভাবে এক টেস্টের বিস্ময়কারী হিসেবে ইংল্যান্ডের পক্ষে খেলেন। কিন্তু, তাঁর ভাই জেমস প্যাটিনসন অস্ট্রেলিয়ার পক্ষাবলম্বন করে টেস্ট ক্রিকেটে বেশ সাফল্য লাভ করেন।


title: এক টেস্টের বিস্ময়কারী

text: মে, ২০০৭ তারিখ পর্যন্ত ১৪জন এক টেস্টের বিস্ময়কারীগণ দলের পক্ষেও একটিমাত্র একদিনের আন্তর্জাতিকে অংশ নেয়ার সুযোগ পেয়েছিলেন।


title: এক টেস্টের বিস্ময়কারী

text: খুবই স্বল্পভাবে এ পরিভাষাটি একাধিক টেস্টে অংশগ্রহণকারী খেলোয়াড়দের ক্ষেত্রেও ব্যবহৃত হয়ে থাকে। কিন্তু তারা কেবলমাত্র একটি টেস্টে একবারই খুবই উল্লেখযোগ্য সফলতা লাভ করেছিলেন। উদাহরণস্বরূপ: ভারতীয় বোলার নরেন্দ্র হিরওয়ানি জানুয়ারি, ১৯৮৮ সালে সফরকারী ওয়েস্ট ইন্ডিজের বিপক্ষে মাদ্রাজে অনুষ্ঠিত চতুর্থ টেস্টে ৮/৬১ ও ৮/৭৫ পেয়েছিলেন। এছাড়াও, অস্ট্রেলীয় বোলার বব ম্যাসি জুন, ১৯৭২ সালে লর্ডসে ইংল্যান্ডের বিপক্ষে অনুষ্ঠিত দ্বিতীয় টেস্টে ৮/৮৪ ও ৮/৫৩ পেয়েছিলেন। তাঁরা প্রত্যেকেই তাঁদের অভিষেক টেস্টের উভয় ইনিংসে আট উইকেট করে পেলেও পরবর্তীকালে খেলায় ধারাবাহিকতা রক্ষা করতে পারেননি।


title: এক টেস্টের বিস্ময়কারী

text: এ পরিভাষাটি রাগবি খেলায়ও ব্যবহৃত হয়ে থাকে।


title: লগ্গী

text: কাহারবা, দাদরা,পোস্ত,রূপক ইত্যাদি ছোট তালে কায়দার মত ছন্দবৈচিত্র্যসম্পন্ন যে বর্ণসমষ্টি প্রয়োগ করা হয় তাকে বলা হয় লগ্গী। কায়দা থেকে লগ্গী হয় আকারে ক্ষুদ্র, তবে কায়দার মত লগ্গীতেও বিস্তারের কাজ করা চলে। সাধারণত: গজল,ভজন,ঠুংরী ইত্যাদি গানে লগ্গী পরিবেশিত হয় এবং লগ্গীর প্রয়োগে তবলা সঙ্গত আরও শ্রুতিমধুর হয়। একটি কাহারবার লগ্গীর নমুনা।-


title: লগ্গী

text: ধাতি ধাধা তিনা কিনা । তাতি ধাধা ধিনা ঘিনা


title: প্যানটোপ্রাজল

text: প্যানটোপ্রাজল () হচ্ছে একটি প্রোটন পাম্প ইনহিবিটর যা গ্যাস্ট্রিক এসিড নিঃসরণ কমায়। এটি গ্যাস্ট্রইসোফ্যাজিয়াল রিফ্লাক্স ডিজিজ (GERD) এর ফলে সৃষ্ট ইসোফ্যাগাসের ক্ষয়কারী প্রদাহের স্বল্পমেয়াদী চিকিৎসায় ব্যবহার করা হয়। এছাড়া এটি জলিনজার-এলিসন সিন্ড্রোম-এর চিকিৎসাতেও ব্যবহৃত হয়।


title: প্যানটোপ্রাজল

text: কিছু সাধারণ পার্শ্বপ্রতিক্রিয়াসমূহ হলো মাথাব্যথা, পাতলা পায়খানা, বমিভাব, পেটব্যথা, পেটফাঁপা, বমি, মাথা ঝিমঝিম, এবং অস্থিসন্ধিতে ব্যথা।(>২%) দীর্ঘ মেয়াদে এটি ব্যবহার করলে পাকস্থলীর আবরণী কোষে প্রদাহ বা অ্যাট্রফিক গ্যাস্ট্রাইটিস হতে পারে ফলে শরীরে ভিটামিন বি-১২ ও ম্যাগনেসিয়ামের ঘাটতি দেখা দেয়।


title: মালঞ্চ নদী

text: মালঞ্চ নদী বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী। নদীটির দৈর্ঘ্য ৭৭ কিলোমিটার, গড় প্রস্থ ৯১৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মালঞ্চ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৯।


title: মালঞ্চ নদী

text: মালঞ্চ নদীটি সাতক্ষীরা জেলার শ্যামনগর উপজেলার সাতক্ষীরা রেঞ্জ ইউনিয়ন এলাকায় প্রবহমান খোলপেটুয়া নদী হতে উৎপত্তি লাভ করেছে। অতঃপর এই নদীর জলধারা একই ইউনিয়ন দিয়ে প্রবাহিত হয়ে বঙ্গোপসাগরে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক দ্বিতীয় শ্রেণির নৌপথ হিসেবে স্বীকৃত।


title: এক্সহামস্টার

text: এক্স-হামস্টার একটি বিনামূল্যে অশ্লীল ভিডিও শেয়ারিং সাইট এর সদর দফতর হিউস্টন,টেক্সাস, মার্কিন যুক্তরাষ্ট্র নভেম্বর ২০১৫ এ এটি আলেক্সা এর পদমর্যাদায় ৭২ তম হয়। যা একে  বিশ্বের শীর্ষ ১০০ সাইট এর মধ্যে একটি হতে সাহায্য করে।


title: এক্সহামস্টার

text: গবেষক জনাব লংমর দাবি করেন যে উক্ত সাইটের প্রদর্শিত বিজ্ঞাপন ব্যবহারকারীর মেশিনে বিনা অনুমতিতে বিপজ্জনক প্রোগ্রাম ইনস্টল করে যা মেশিন এর জন্য খুব ক্ষতিকর। জনাব লংমর বিবিসি কে জানান যে দুটি জনপ্রিয় সাইট – এক্স-হামস্টার এবং পর্ণহাব সর্বাধিক হুমকি সম্পন্ন।


title: আত্ম-সহায়তা

text: আত্ম-সহায়তা বা আত্ম-উন্নতিসাধন হচ্ছে একটি আত্ম-নির্দেশিত উন্নতিসাধন – অর্থনৈতিকভাবে, বুদ্ধিমানভাবে বা অনুভূতিমূলক – প্রায়ই একটি মনস্তত্ত্বের বাস্তব ভিত্তিতে।"(উন্নতিসাধন মানে সংশোধন এবং ক্রম বর্ধমান উন্নয়ন, ধাপে ধাপে বিকাশ লাভ করা )" । বহু ভিন্ন ধরনের আত্ম-সহায়তা সঙ্ঘের অনুষ্ঠান বিদ্যমান, প্রত্যেকেরই রয়েছে এদের স্বীয় কেন্দ্রীভূত বিষয়গুলো, কৌশলগুলো, সংশ্লিষ্ট বিশ্বাসগুলো, প্রবক্তরা এবং কিছু ক্ষেত্রে নেতাগণ। আত্ম-সহায়তা আমাদেরকে বলবান কিছু শব্দ প্রদান করেছেঃ আরোগ্যলাভ, অক্রিয় পরিবারগুলো এবং অনির্ভরতা। "(সক্রিয় এর বিপরীত অক্রিয়/নিষ্ক্রিয়)" ।


title: আত্ম-সহায়তা

text: আত্ম-সহায়তা প্রায়ই জনগণকে সুবিধা দিয়ে থাকে সহজলভ্য তথ্য বা সঙ্ঘবদ্ধ সমর্থন দ্বারা, যেমন ইন্টারনেটের মাধ্যমে তেমন ব্যক্তিগত ভাবেও। যেখানে একইরূপ অবস্থাগুলোর লোকজন একত্রে যুক্ত হন। আত্ম-চালনার বৈধ অনুশীলন এবং ঘরে-দেওয়া পরামর্শের আদি দৃষ্টান্তগুলো হইতে, শব্দটির অন্তর্নিহিত মানে ছড়িয়েছে এবং প্রায় বিশেষভাবে প্রয়োগ করা হয় শিক্ষা, ব্যবসা, মনস্তত্ত্ব এবং মনস্তত্ত্ব রোগের চিকিৎসায়, সাধারণভাবে বিতরণ করা হয় আত্ম-সহায়তা বইগুলোর জনপ্রিয় রীতির মাধ্যমে। এপিএ মনস্তত্ত্ব অভিধান অনুসারে, আত্ম-সহায়তা সঙ্ঘগুলোর সম্ভাবনাসূচক বা প্রচ্ছন্ন মুনাফাগুলো পাওয়া যেতে পারে যে পেশাদারীগণ হয়ত প্রদান করতে পারবেন না যেমন বন্ধুত্ব, অনুভূতিমূলক সমর্থন, অভিজ্ঞতামূলক জ্ঞান, অনন্যতা, দরকারি ভূমিকাগুলো এবং অধিকারভুক্ত হওয়ার একটি অনুভূতি।


title: আত্ম-সহায়তা

text: সঙ্ঘগুলো যারা সংগঠিত হয় স্বাস্থ্যের শর্তগুলো বজায় রাখতে, হয়ত গঠিত হতে পারে রোগীদের এবং যত্ন দানকারীদের নিয়ে। অধিকন্তু, দীর্ঘ-সময়ের সদস্যরা তাদের অভিজ্ঞতাগুলো বিনিময় করেন "( কোন কিছুর বিশিষ্ট অংশ যাহা মনোযোগ আকর্ষণ করে )" , এসকল স্বাস্থ্য সঙ্ঘগুলো হয়ে উঠতে পারে শিক্ষামূলক সামগ্রীর জন্য সমর্থিত সঙ্ঘগুলো এবং প্রধান দফতর রূপে। তারা যারা নিজেদের সহায়তা করে স্বাস্থ্য সমস্যা সম্বন্ধে শিখতে এবং শনাক্ত করতে, ইহাকে দৃষ্টান্ত রূপে বলা যায় আত্ম-সহায়তা, যখন আত্ম-সহায়তা সঙ্ঘগুলোকে আরও অধিক সঙ্গীর প্রতি সঙ্গীর সমর্থন দিতে দেখা যেতে পারে।


title: দ্য লেয়ার

text: দ্য লেয়ার (ইংরেজি: The Lair) হল একটি আমেরিকান সমকামিতা-কেন্দ্রিক ভ্যাম্পায়ার টেলিভিশন ধারাবাহিক। ২০০৭ সালে হিয়ার! এই ধারাবাহিকটি প্রযোজনা করে। এই ধারাবাহিকের ১ম সিজনটি ৬টি পর্বে সেই বছরই জানুয়ারি মাসে সম্প্রচারিত হয়। প্রথম দু-টি পর্বের প্রিমিয়ার হয় ২০০৭ সালের ১ জুন। ৯টি পর্বে সম্প্রচারিত ২য় সিজনটির সম্প্রচার শুরু হয় ২০০৮ সালের ৫ সেপ্টেম্বর। ২০০৮ সালের সেপ্টেম্বর মাসে ১৩টি পর্বে সম্প্রচারিত ৩য় সিজনটির কথা ঘোষণা করা হয়। কোল্টন ফোর্ড জানান, ২০০৮ সালের অক্টোবর ও নভেম্বর মাসে এই সিজনের চলচ্চিত্রায়ন শুরু হবে। ২০০৯ সালের ৪ সেপ্টেম্বর ৩য় সিজনের প্রিমিয়ার হয়।


title: মেট্রোসেক্সুয়াল

text: মেট্রোসেক্সুয়াল হল একটি দ্বৈত বৈশিষ্ট্য, যা "মেট্রোপলিটন" ও "সেক্সুয়াল" নামক শব্দ দুটি থেকে ১৯৯৪ সালে উদ্ভূত হয়েছে। এটি সেসব পুরুষকে বোঝাতে ব্যবহৃত হয় (বিশেষত নগরকেন্দ্রিক, শিল্প-বিপ্লবোত্তর ও পুঁজিবাদী সমাজে বসবাসকারী), যারা তাদের সাজসজ্জা এবং প্রদর্শনীর ব্যাপারে অতিমাত্রায় সচেতন ও যত্নবান, এর পাশাপাশি একটি উল্লেখযোগ্য পরিমাণ সময় এবং অর্থও তারা শপিং-এর পেছনে ব্যয় করে থাকে। উক্ত নব্য-উদ্ভাবিত পরিভাষাটি সে সকল বিপরীতকামী পুরুষকে বোঝানোর ক্ষেত্রে জনপ্রিয় হয়ে উঠেছে, যারা বাহ্যিকভাবে সাধারণত সমকামী পুরুষদের সঙ্গে নিকটবর্তী ফ্যাশন ও জীবনশৈলী ধারণ করে থাকে। যদিও উক্ত পরিভাষাটি নির্দেশ করে যে মেট্রোসেক্সুয়ালগণ হল বিপরীতকামী, তারপরেও যে কোন যৌন অভিরুচির মানুষের ক্ষেত্রেই এই পরিভাষাটি ব্যবহার করা যেতে পারে।


title: মেট্রোসেক্সুয়াল

text:
আরেকটি উদাহরণ হল স্বল্প-স্থায়ী পরিভাষা "উবারসেক্সুয়াল"; আরবান ডিকশনারি অনুযায়ী: "একজন পুরুষ যে মেট্রোসেক্সুয়াল সমতুল্য হয়েও নিজ যৌন অভিরুচি সম্পর্কে কোন সন্দেহ না রেখেই আত্মবিশ্বাস, শক্তি, ও শ্রেণীমর্যাদার মত প্রথাগত পৌরুষ গুণাবলি প্রদর্শন করে। "। এই পরিভাষাটি "দ্য ফিউচার অব দ্য মেন" নামক গ্রন্থের লেখক ও বাজারজাতকরণ ব্যবস্থাপকেরা তৈরি করেছিলেন এবং সম্ভবত এটি সিম্পসনের ব্যবহৃত উবের-মেট্রোসেক্সুয়াল নামক পরিভাষা থেকে অনুপ্রাণিত হয়েছিল, যা ডেভিড ব্যাকহ্যামকে বোঝাতে ব্যবহৃত হত।
সিম্পসনের বক্তব্য অনুসারে, মেট্রোসেক্সুয়াল মতবাদের পেছনে নার্সিসবাদ সূক্ষ্মভাবে ভূমিকা পালন করে। মেল ইম্পারসনেটরস নামক বইয়ে তিনি "মেট্রোসেক্সুয়ালিটি বোঝার জন্য নার্সিসবাদ বোঝা কতটা কার্যকর" তা ব্যাখ্যা করেন। এ ক্ষেত্রে তিনি নার্সিসবাদের উপর ফ্রয়েডের দেয়া তথ্যসূত্র উল্লেখ করেন, যা নার্সিসবাদের মনস্তাত্ত্বিক উদ্দেশ্য বিশ্লেষণ করে এবং নার্সিসবাদী প্রেমকে ব্যাখ্যা করেঃ
২০০২ সালে, "মিডিয়া স্পোর্ট স্টারস: ম্যাস্কুলিনিটিজ অ্যান্ড মোরালিটিজ" বইতে উক্ত মতবাদটি আরও বিশদভাবে আলোচিত হয়, যেখানে গ্যারি ওয়েনেল ব্যাকহ্যামের নার্সিসবাদী আত্ম-শোষণকে প্রচলিত বিজয়ী পুরুষত্ব নীতির একটি ভাঙ্গন হিসেবে ব্যাখ্যা করেন।


title: এক্সকিউ২৮

text: এক্স ক্রোমোজোম-এর শীর্ষে অবস্থিত এক্সকিউ২৮ () হল ক্রোমোজমের একটি ব্যান্ড এবং জেনেটিক মার্কার। ১৯৮০ সাল থেকে এর উপর গবেষণা শুরু হয়। এই ব্যান্ডে ৩ টি স্বতন্ত্র এলাকা রয়েছে। এই এলাকাতে জিনগত তথ্যধারণের জন্য মোট ৮ জোড়া বেস পেয়ার আছে। এই মার্কারটি আলোচনায় আসে ১৯৯৩ সালে। কারণ সেই সময় ডিন হ্যামার ও আরও কিছু গবেষক এক্সকিউ২৮ মার্কার এবং পুরুষ যৌন অভিমুখীতার (সমকামিতা) মাঝে একটি যোগসূত্রের ইঙ্গিত করেন।


title: এক্সকিউ২৮

text: ১৯৯৩ সালে হ্যামার যুক্তরাষ্ট্রের সমকামী পুরুষদের ১১৪টি পরিবারের উপর গবেষণা করে তাদের মামা ও মাতৃসম্পর্কের ভাইবোনদের মাঝে উচ্চমাত্রার সমকামিতা দেখতে পান, কিন্তু পিতৃসম্পর্কের আত্মীয়দের মাঝে তা দেখতে পান নি। পূর্বসূরি হতে প্রাপ্ত এই বৈশিষ্ট্য থেকে তারা অনুমান করেন হয়তো এক্স ক্রোমোজোম এর সঙ্গে এর সম্পর্ক থাকতে পারে, কেননা পুরুষেরা সর্বদাই তাদের মায়ের কাছ থেকেই এক্স ক্রোমোজোমের প্রতিলিপি পেয়ে থাকে। ৪০ টি পরিবারের সহোদর দুই সমকামী ভাইয়ের মধ্যে এক্স ক্রোমোজোমের জেনেটিক মার্কার বিশ্লেষণ করে পরীক্ষা নিরীক্ষা করে খুঁজে দেখা হল যে, এমন কোন জিনের অংশবিশেষ তাদের মধ্যে আছে কিনা যা তাদের দুইজনের সাথেই মিলে যায়। এই ছোট স্যাম্পল সাইজে মেন্ডেলিয়ান বিভাজন থেকে যেরুপ আশা করা হয়েছিল; সমকামী ভ্রার্তৃদ্বয়ের এক্সকিউ২৮ এলাকার মার্কারের জন্য কনকর্ডেন্স হার অনেক বেশি। এ থেকে বুঝা গেল, পুরুষের সমকামিতার বৈশিষ্ট্যের অন্তত একটা অংশের সাথে জিনগত সংযোগ আছে এবং তা মায়ের পরিবারের দিক থেকে বংশগতি ধারায় প্রভাবিত হয়।


title: এক্সকিউ২৮

text: ১৯৯৫ সালে এইচইউ এবং তার সহযোগীগণ হ্যামারের ল্যাবে দুইদল পরিসংখ্যানিক বিশেষজ্ঞ নিয়ে এই গবেষণা পুনরাবৃত্ত করেন। তাদের গবেষণার মুল উদ্দেশ্য ছিল এটা দেখা, "সমকামী ভাইদের মধ্যে এক্সকিউ২৮ এর উচ্চামাত্রার মিল আছে"- এসংক্রান্ত যে দাবী হ্যামার করেছেন, তা সত্য কিনা যাচাই করা। তারাও পুরুষ সমকামী ভাইদের এক্সকিউ২৮ জিনে বেশ বড়মাপের মিল খুঁজে পাওয়া নিশ্চিত করেন। এই গবেষণায় বিপরীতকামী ভাইয়েরাও অন্তর্ভুক্ত ছিল, যাদের মাঝে উল্লেখযোগ্যভাবে ধারণার চেয়েও কম মাত্রার এক্সকিউ২৮ জিনের মিল ছিল, যা কাঙ্ক্ষিত জেনেটিক লোকাসের প্রমাণ দেয় যেটি একরকম গঠনে সমকামী আকর্ষণের সাথে সম্পর্কিত এবং আরেক গঠনে বিপরীতকামী আকর্ষণের সাথে সম্পর্কিত। এই গবেষণায়, এক্সকিউ২৮ জিনের সাথে সমকামী নারীদের কোন সম্পর্ক খুঁজে পাওয়া যায় নি, যা সুনির্দিষ্টভাবে একটি সর্বোচ্চ যৌন ফিনোটাইপের জন্য ভিন্ন প্রবেশপথকে নির্দেশ করে।


title: এক্সকিউ২৮

text: হ্যামারের এই আবিষ্কার "সায়েন্স", "ন্যাচার" এর মত বিজ্ঞান সাময়িকীতে এবং "সায়েন্টিফিক আমেরিকান" পত্রিকার একটি সংক্ষিপ্ত আলোচনায় তুলে ধরা হয়।


title: এক্সকিউ২৮

text: ১৯৯৪ সালের জুনে, শিকাগো ট্রিবিউন পত্রিকায় জন ক্রেওডসন নামক একজন সাংবাদিক তার একটি প্রতিবেদনে দাবি করেন, হ্যামারের পরীক্ষাগারের একজন কনিষ্ঠ রিসার্চার যে কিনা উক্ত গবেষণায় জিন ম্যাপিং-এ সহায়তা করেছিল, (গবেষণাটি ১৯৯৩ সালে "সায়েন্স" জার্নালে প্রকাশিত হয়েছিল) তার দাবি অনুযায়ী, ডিন তার উপাত্তগুলোকে বেছে বেছে প্রতিবেদন (অর্থাৎ ডাটা বা তথ্য যেগুলো তার চিন্তা-ভাবনার পক্ষে যায়, তা আগে থেকেই নির্বাচন করে রেখেছিলেন) সাজিয়েছিল। এ নিয়ে কনিষ্ঠ গবেষক প্রশ্ন তুললে, সাময়িক সময়ের জন্য হ্যামারের পরীক্ষাগারের পোষ্ট-ডক্টরাল ফেলোশিপ হতে তাকে বরখাস্ত করে দেয়া হয়। পরবর্তীতে ভিন্ন গবেষণাগারে সে নিয়োগ পায়। হ্যামার ক্রেওডসনের এই অনুচ্ছেদটিকে "সম্পুর্ণভাবে ভুলে ভরা" বলে আখ্যা দেন এবং তার বিরুদ্ধে আনীত অভিযোগকে প্রত্যাখ্যান করেন। সরকারী ভাবে Office of Research Integrity (ORI) এর দ্বারা একটি তদন্ত অনুষ্ঠিত হয়। তাদের এই তদন্তের সমস্ত প্রক্রিয়া ১৯৯৬ এর ডিসেম্বরে সমাপ্ত হয়। তদন্ত প্রতিবেদনে তারা ঘোষণা দেন, হ্যামার তার বৈজ্ঞানিক গবেষণায় কোনো অনুচিত কাজ করেন নি।


title: এক্সকিউ২৮

text: ৯০ এর দশকে করা দুটি গবেষণায় মিশ্র ফলাফল পাওয়া গিয়েছিল। একটি গবেষণা স্যান্ডারস ও তার সহযোগীগণ ১৯৯৮ সালে করেছিলেন। এই গবেষণাটি করা হয়েছিল ৫৪ জোড়া সমকামী ভ্রার্তৃদ্বয়ের উপর। গবেষণার মুল লক্ষ্য ছিল এক্স ক্রমোজমের কোনো সংযোগ সমকামিতার সাথে যুক্ত কিনা তা অন্বেষণ করা। এগবেষণার ফলাফল থেকে দেখা যায়, এইচইউ এবং তার সহযোগীরা যেরুপ ফলাফল পেয়েছিলেন, একইরকম ফলাফল স্যান্ডারসরাও পান। দুই প্রতিবেদনেই উল্লেখ করা হয়েছে ক্রোমোজমের লোকাস DXS1108 সমকামীরা ভাইরা অধিক হারে একে অপরের সাথে শেয়ার বা ভাগ করে নেয় এবং উভয় প্রতিবেদন থেকে দেখা গিয়েছে, সমকামী ভাইরা একই হারে এলিল শেয়ার (৬৬% বনাম ৬৭%) করে। ১৯৯৯ সালে রাইস এবং তার সহযোগীরা কানাডীয় ৫২ জোড়া সমকামী ভাইদের উপর দ্বিতীয় গবেষণা করে। এবং কোনো ধরনের সুনির্দিষ্ট সংযোগ এলিল ও হ্যাপ্লোটাইপে খুঁজে পান নি। পরবর্তীতে তারা পুরুষের যৌন অভিমুখিতা নির্ধারণে এক্সকিউ২৮ এলাকার জিনের সংযোগের বিশাল সম্ভাবনা আছে এর বিরোধিতা করে ফলাফল প্রকাশ করেন। তবে গবেষকগণ এটাও বলেন যে, তারা পুরুষের সমকামিতার কোনো জিন জিনোমের কোথাও পাওয়া যাবে না এমন দাবী করছেন না, পাওয়া যেতেও পারে। Hamer criticized the study for not selecting families for their study population based on maternal transmission as selecting only families that show an excess of maternal gay relatives is necessary to detect the Xq28 linkage. সেই সময় প্রাপ্ত সকল উপাত্ত ও সদৃশ-গবেষণা (হ্যামারের ১৯৯৩ সালের গবেষণা, এইচইউর ১৯৯৫ এর গবেষণা, রাইস ও তার সহযোগীদের ১৯৯৯ সালের গবেষণা এবং স্যান্ডার্সের অপ্রকাশিত ১৯৯৮ সালের গবেষণা) ইঙ্গিত দেয় যে, এক্সকিউ২৮ এর ভূমিকা তো আছে কিন্তু তা পুরুষের যৌন অভিমুখিতা নির্ধারণে তা খুব একটা বিশেষ নয়।


title: এক্সকিউ২৮

text: এই পরিবর্তনসূচক বিশ্লেষণের (meta-analysis) লেখকেরা একাধিক কৌশলগত কারণ উপস্থাপন করেন যেগুলোর কারণে হয়ত রাইস প্রমুখ (১৯৯৯) - Xq28 ও পুরুষ যৌন অভিমুখীতার মধ্যে পরিসংখ্যানগতভাবে উল্লেখযোগ্য কোন সম্পর্ক নির্ণয় করতে সক্ষম হননি। কারণগুলো হলোঃ রাইস কর্তৃক যেসব পরিবারের জিনোটাইপিং করা হয়েছিল, তারা ছিল অপ্রতিনিধিত্বকারী। যেহেতু সেসব পরিবারের সবারই মাতৃকুলের পরিবর্তে পিতৃকুল থেকে পাওয়া একজন অতিরিক্ত সমকামী আত্মীয় ছিল, যা এক্স-ক্রোমোজেমের সংযুক্তির প্রদর্শনকে অস্পষ্ট করে তোলে। এছাড়াও, তাদের ব্যবহৃত নমুনার পরিসংখ্যানিক ঘাত (statistical power) ছিল পর্যাপ্তভাবে সংযোগ নির্ণয়ের জন্য নিতান্তই অপ্রতুল; এবং গবেষকদের কাছে ‘সমকামিতা’ সৃষ্টি করে এমন বৈশিষ্ট্য শনাক্তকরণের জন্য কোন সুনির্দিষ্ট মানদন্ড ছিল না। এছাড়াও তাদের কাছে এক্স-সংযুক্ত লোকাস নির্ণয়ের জন্য কেমন পরিবার বাছাই করতে হবে তারও কোন মানদন্ড ছিল না - যেহেতু, তারা মাতৃকুল থেকে সঞ্চারিত সমকামিতার উপস্থিতির ভিত্তিতে কোন পরিবার বাছাই করেন নি। যার ফলে পুরুষ যৌন অভিমুখীতার পেছনে Xq28 এর অবদান আড়ালেই থেকে যায়। উপর্যুপরি, পরিবর্তনসূচক বিশ্লেষণ থেকে দেখা যায় যে, রাইস প্রমুখের (১৯৯৯) সংগৃহিত বংশতালিকা প্রাপ্ত জিনোটাইপ উপাত্তের সাথে বৈসাদৃশ্য বজায় রেখে সমকামিতার কারণ হিসেবে এক্স-ক্রোমোজোমের সাথে সংযুক্তির ব্যাপারকেই সমর্থন করছে।


title: এক্সকিউ২৮

text: ২০১২ সালে, পুরুষ যৌন অভিমুখীতার কারণ উদঘাটনে বেশ কয়েকটি স্বাধীন গবেষক দল পৃথকভাবে জিনোমব্যাপী সংযুক্তি নির্ধারণের উপর একটি বৃহৎ ও ব্যাপক গবেষণা সম্পন্ন করেন। এই গবেষণায় ৩৮৪ টি পরিবারের ৪০৯ জোড়া সমকামী ভাই অন্তর্ভুক্ত ছিল, যাদের ৩,০০,০০০ এর বেশী "একক-নিউক্লিওটাইড পলিমরফিজম (Snp) মার্কারের" দ্বারা নিরীক্ষণ করা হয়েছিলো। উক্ত উপাত্ত টু-পয়েন্ট ও মাল্টিপয়েন্ট এলওডি ম্যাপিং-এর মাধ্যমে জোরালোভাবে হ্যামারের আবিষ্কারকে পুনর্জন্ম দেয় এবং নিশ্চিত করে এক্সকিউ২৮ এর সাথে সমকামিতার সম্পর্ক আছে। ৮ নং ক্রোমোজোম এর কাছে সেন্ট্রোমিয়ার এলাকাতেও উল্লেখযোগ্য যোগসূত্র ধরা পড়ে, যা হ্যামারের ল্যাবে এর আগে করা জিনোমওয়াইড যোগসূত্র গবেষণায় ধরা পড়া একটি এলাকার সাথে মিলে যায়। লেখক এই সিদ্ধান্তে পৌঁছান যে, "আমাদের গবেষণা, পূর্বের গবেষণার সাথে প্রাসঙ্গিকতা দেখিয়েছে, যা ইঙ্গিত করে যে এই এলাকার প্রতিটির জেনেটিক বৈচিত্র্য পুরুষ যৌন অভিমুখীতার গুরুত্বপূর্ণ মনস্তাত্ত্বিক বৈশিষ্ট্যের বিকাশে অবদান রাখে।" সমকামিতার উপর জিনগত দিক থেকে এটা ছিল সবচেয়ে বৃহত্তম গবেষণা। লেখক ২০১৪ সালের নভেম্বরে একটি বৈজ্ঞানিক নিবন্ধে তাদের গবেষণার বিস্তারিত বিবরণ প্রকাশ করেন।


title: এক্সকিউ২৮

text: এক্স ক্রোমোজোমে এক্সকিউ২৮ বড়, জটিল এবং ঘন এলাকা।। এক্সকিউ২৮ এ মেলানোমা-সম্পর্কযুক্ত এন্টিজেন (MAGE) পরিবারের ১২টি জিন আছে, যার মধ্যে MAGEA11 এন্ড্রোজেন রিসেপ্টরের একটি কোরেগুলেটর হিসেবে চিহ্নিত হয়েছে। এক্সকিউ২৮ এর কিছু নির্দিষ্ট জিনের প্রতিলিপির সঙ্গে অটিজম ও উদ্বেগের ফিনোটাইপিক সম্পর্ক পাওয়া গেছে; এগুলো হলঃ MECP2 এবং IRAK1।


title: উজির

text: উজির (, ;


title: উজির

text: আধুনিক যুগে আরব বিশ্ব, ইরান, তুরস্ক, পূর্ব আফ্রিকা, আফগানিস্তান, পাকিস্তান, তাজিকিস্তান ও উজবেকিস্তানে সরকারের মন্ত্রীদের বোঝাতে এই শব্দ ব্যবহার করা হয়। প্রধানমন্ত্রী বোঝাতে উজিরে আজম শব্দ ব্যবহৃত হয়।


title: বিতর নামাজ

text: বিতর নামাজ রাতে ইশার নামাজ আদায়ের পরে পড়তে হয়। ইশার নামাজের পর থেকে ফজরের নামাজের পূর্ব পর্যন্ত যে কোনো সময় বিতর নামাজ পড়া যায়।


title: বিতর নামাজ

text: বিতর শব্দের অর্থ বিজোড়। ইশার নামাজের পর তিন রাকআত বিতর নামাজ আদায় করা ওয়াজিব।


title: বিতর নামাজ

text: বিতর নামাজ সম্পর্কে ইসলামের রাসুল মুহাম্মদ(সাঃ) বলেছেন:


title: বিতর নামাজ

text:
বিতর নামায তিন রাকাত থেকে এগারো রাকআত পড়া যায়। বিতরের নামাযের পদ্ধতি নিয়ে মতভেদ থাকলেও।
অধিকাংশ সাহাবী মাগরিবের মতই বিতির আদায় করতেন। অর্থাৎ তিন রাকাআত বিতর নামাজে মাগরিবের ন্যায় দুরাকায়াত পড়ে তাশাহুদ পড়ে সালাম না ফিরিয়ে দাড়িয়ে তৃতীয় রাকায়াত পড়ে তারপর সালাম ফিরাবে।


title: বিতর নামাজ

text: তৃতীয় রাকআতে উঠে সূরা ফাতেহার পর অন্য কোন সূরা বা আয়াত পড়তে হবে। তারপর দোয়া কূনুত পাঠ করে রুকুতে যেতে হবে, আবার রুকুর পরেও দোয়া কূনুত পড়া যায়। এবং অন্যান্য নামাজের মতো শেষ করবেন।


title: বিতর নামাজ

text:
দোয়া কুনুত ( বিতর নামাজের তৃতীয় রাকাতে পড়তে হয়। তৃতীয় রাক্বাতে সূরা পাঠ শেষে কানের লতি অবধি হাতে উঠিয়ে তাকবির দিয়ে পুনরায় পেটের ওপর হাত বাঁধতে হয় এবং অনুচ্চ স্বরে দোয়া কুনুত পাঠ করতে হয়। দোয়া কুনুত পড়ার পর তাকবির অর্থাৎ ‘আল্লাহু আকবার’ বলে রুকুতে যেতে হয়।
اَللَّهُمَّ اِنَّ نَسْتَعِيْنُكَ وَنَسْتَغْفِرُكَ وَنُؤْمِنُ بِكَ وَنَتَوَكَّلُ عَلَيْكَ وَنُثْنِىْ عَلَيْكَ الْخَيْرَ وَنَشْكُرُكَ وَلاَ نَكْفُرُكَ وَنَخْلَعُ وَنَتْرُكُ مَنْ يَّفْجُرُكَ-اَللَّهُمَّ اِيَّاكَ نَعْبُدُ وَلَكَ نُصَلِّىْ وَنَسْجُدُ وَاِلَيْكَ نَسْعَى وَنَحْفِدُ وَنَرْجُوْ رَحْمَتَكَ وَنَخْشَى عَذَابَكَ اِنَّ عَذَابَكَ بِالْكُفَّارِ مُلْحِقٌ
উচ্চারণ:
আল্লাহুম্মা ইন্না নাস্তায়ীনুকা, ওয়া নাস্তাগফিরুকা, ওয়া নু'মিনু বিকা, ওয়া নাতাওয়াক্কালু 'আলাইকা, ওয়া নুছনী আলাইকাল খাইর, ওয়া নাশ কুরুকা, ওয়ালা নাকফুরুকা, ওয়া নাখলাউ, ওয়া নাতরুকু মাঁই ইয়াফজুরুকা আল্লাহুম্মা ইয়্যাকা না'বুদু ওয়া লাকানুসল্লী, ওয়া নাসজুদু, ওয়া ইলাইকা নাস'আ, ওয়া নাহফিদু, ওয়া নারজু রাহমাতাকা, ওয়া নাখশা আযাবাকা, ইন্না আযাবাকা বিল কুফ্ফারি মুলহিক।


title: ভুবন মোহন পার্ক শহীদ মিনার

text: ভুবন মোহন পার্ক শহীদ মিনার রাজশাহী শহরের কেন্দ্রে ভুবন মোহন পার্কে অবস্থিত ভাষা আন্দোলনের স্মৃতিসৌধ। এখানে ৬৪ জন ভাষা সৈনিক এর নামফলক রয়েছে। বিভিন্ন জাতীয় দিবেসে এখানে শহীদদের সম্মানে অনুষ্ঠানের আয়োজন করা হয়।


title: ভুবন মোহন পার্ক শহীদ মিনার

text: ভুবন মোহন পার্কে অবস্থিত শহীদ মিনারটি ১৯৫৩ সালে নির্মাণ করে জাঁকজমকভাবে শহীদ দিবস উদযাপন করা হয়েছিল। রাজশাহী সিটি কর্পোরেশন ১৯৯৮ সালে শহীদ মিনারটি দুই লক্ষ টাকা ব্যয়ে সংস্কার করে ঐ সালেরই ১২ই ডিসেম্বর ভাষা সৈনিক অ্যাডভোকেট গোলাম আরিফ টিপু সংস্কারকৃত শহীদ মিনার উদ্বোধন করেন। ২০০৫ সালে রাজশাহী সিটি কর্পোরেশন এই শহীদ মিনারে ৬৪ জন ভাষা সৈনিক এর নামফলক স্থাপন করে।


title: হেমন্ত কুমারী দেবী

text: মহারাণী হেমন্ত কুমারী দেবী ১২৭৬ বাংলা সনে মানিকগঞ্জ জেলার ধুল্লা গ্রামে জন্মগ্রহণ করেন। রাজশাহী শহরের উন্নয়নের সাথে তিনি বিশেষভাবে স্মরনীয় হয়ে আছেন। জনকল্যাণকর কাজের জন্য হেমন্ত কুমারী মহারাণী খেতাব পেয়েছেন ৷ তিনি শেষ জীবনে কাশীতে অবস্থানকালে গুরুতর অসুস্থ হয়ে পড়েন এবং অবশেষে ১৩৪৯ বঙ্গাব্দের ২৭ আষাঢ় মৃত্যুবরণ করেন৷


title: হেমন্ত কুমারী দেবী

text:
পুঠিয়ার জমিদার মহারাণী শরৎ সুন্দরী দেবীর পুত্র যতীন্দ্র নারায়ণ ১৮৮০ সালে ঢাকা জেলার বিশিষ্ট জমিদার ভুবনমোহন রায়ের মেয়ে হেমন্ত কুমারী দেবীকে বিয়ে করেন। অসৎ সঙ্গের কারণে কুমারের শরীরে নানা রোগ দানা বাঁধে। অবশেষে ১৮৮৩ সালে তিনি মারা যান। এদিকে জীবনের শেষ সময় মহারাণী হেমন্ত কুমারী দেবীর শাশুড়ি মহারাণী শরৎ সুন্দরী নানা সমস্যায় তিক্ত হয়ে ভারতের কাশীতে চলে যান। ১৮৮৬ সালে তিনি মারা যান। এরপরে হেমন্ত কুমারী দেবী মাত্র ১৮ বছর বয়সে পুঠিয়া জমিদারীর দায়িত্বভার গ্রহণ করেন।
মহারাণী হেমন্ত কুমারীর অপরিণত বয়সের সুযোগে প্রকৃত কর্তৃত্ব চলে যায় পিতা ভুবনমোহন ও মামা ভৈরব চন্দ্রের হাতে। ১৮৯০ সালে ভুবনমোহন মৃত্যুবরণ করলে রাজবাড়ির দায়িত্ব পান ভৈরব রায়। ১৮৯৫ সালে মহারাণী হেমন্ত কুমারীর একমাত্র মেয়ে রাজকুমারী সুরেন্দ্র বালার সঙ্গে বিশ্বেশর স্যানালের বিয়ে হয়। বিয়ের মাত্র ১০ বছর পর ১৯০৫ সালে রাজকুমারী সুরেন্দ্র বালা মারা যান। হেমন্ত কুমারী দেবী অনেক ভালো কাজের জন্য লর্ড কার্জনের আমলে ১৯০১ সালে রানী ও ১৯২০ সালে লর্ড আর উইনের আমলে মহারাণী উপাধীতে ভূষিত হন। ১৯৪২ সালে মহারাণী হেমন্ত কুমারী দেবী পরলোকগমন করেন। ১৯৫০ সালে সারা দেশে জমিদারি প্রথার বিরুদ্ধে গণজাগরণ ঘটে। মহারাণী হেমন্ত দেবীর মৃত্যুর পরে অন্য জায়গাগুলোর মতো পুঠিয়া রাজবংশেরও বিলুপ্তি ঘটে।


title: হেমন্ত কুমারী দেবী

text: মহারাণী হেমন্ত কুমারীর জমিদারী আমলে বহু শিক্ষার্থী, বহু বিধবা, এবং বহু অনাথ তাঁর কাছ থেকে নিয়মিত মাসিক মাসোহারা পেত৷ রাজশাহী শহরে তিনি একটি ছাত্রাবাস যা বর্তমানে রাজশাহী কলেজের অধীনে মহারাণী হেমন্ত কুমারী হিন্দু ছাত্রাবাস সহ বিভিন্ন প্রতিষ্ঠান ও সেবামূলক কার্যক্রম পরিচালনা করেছেন। তাঁর সমাজকল্যাণ মূলক কার্যক্রমের মধ্যে হেমন্ত কুমারী ওয়াটার ওয়ার্কস, হেমন্ত কুমারী সংস্কৃত কলেজ, নওগাঁ দাতব্য চিকিৎসালয়ে বার্ষিক দান, ভাগিরথিতে স্নানঘাট নির্মাণের সহায়তা, দেশবন্ধু চিত্তরঞ্জন স্মুতি তহবিলে দান, নান্দিনা (ময়মনসিংহ) ডাকঘর গৃহ নির্মাণ, পূরীধামের অনাথ আশ্রম ও হেমন্ত নাথের মন্দিরে দান ইত্যাদি উল্লেখযোগ্য৷


title: বুদ্ধচরিত

text: বুদ্ধচরিত (দেবনাগরী बुद्धचरितम्) ২য় শতকের প্রারম্ভে গৌতম বুদ্ধ এর জীবনী নিয়ে অশ্বঘোষ কর্তৃক লিখিত একটি সংস্কৃত মহাকাব্য। মহাকাব্যটি আটাশটি সর্গে বিভক্ত যার প্রথম ১৪ সর্গ সম্পূর্ণ এবং পঞ্চদশ হতে অষ্টবিংশ সর্গ অসম্পূর্ণ অবস্থায় পাওয়া গেছে।


title: বুদ্ধচরিত

text: ৪২০ অব্দে ধর্মক্ষেম এটি চীনা ভাষায় অনুবাদ করেন এবং ৭ম বা ৮ম শতকে চীনা সংস্করণের তুলনায় অধিকতর মূল সংস্কৃতানুগ একটি তিব্বতি সংস্করণ রচিত হয়।


title: দাসুন শানাকা

text: মাদাগামাগামাগে দাসুন শানাকা (; জন্ম: ৯ সেপ্টেম্বর, ১৯৯১) নেগোম্বো এলাকায় জন্মগ্রহণকারী বিশিষ্ট পেশাদার শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য তিনি। মূলতঃ মাঝারি সারির ডানহাতি ব্যাটসম্যান হিসেবে অংশ নিয়ে থাকেন সেন্ট পিটার্স কলেজের সাবেক ছাত্র দাসুন শানাকা। শ্রীলঙ্কার ঘরোয়া প্রথম-শ্রেণীর ক্রিকেটে সিংহলীজ স্পোর্টস ক্লাবের পক্ষে খেলছেন। এছাড়াও, শ্রীলঙ্কার অনূর্ধ্ব-১৯ দলে খেলেছেন তিনি।


title: দাসুন শানাকা

text: জুলাই, ২০১৫ সালে টুয়েন্টি২০ আন্তর্জাতিকে খেলার জন্য শ্রীলঙ্কা দলে তাকে অন্তর্ভুক্ত করা হয়। ১ আগস্ট, ২০১৫ তারিখে ৫৮তম টি২০আই ক্যাপ পরিধান করে সফরকারী পাকিস্তানের বিপক্ষে তার অভিষেক ঘটে। এরপর বাংলাদেশে অনুষ্ঠিত ২০১৬ সালের এশিয়া কাপের টুয়েন্টি২০ আন্তর্জাতিক প্রতিযোগিতায় অংশগ্রহণের লক্ষ্যে শ্রীলঙ্কা ক্রিকেট কর্তৃক ঘোষিত দলে তিনিও অন্যতম সদস্য মনোনীত হন।


title: দাসুন শানাকা

text: মে, ২০১৬ সালে ইংল্যান্ড সফরে লিচেস্টারশায়ার কাউন্টি ক্রিকেট ক্লাবের বিপক্ষে অনুষ্ঠিত প্রথম-শ্রেণীর ক্রিকেটে সেঞ্চুরি করেন।


title: দাসুন শানাকা

text: মে, ২০১৬ সালে স্বাগতিক ইংল্যান্ডের বিপক্ষে টেস্ট সিরিজে অংশ নেয়ার জন্য তাকে দলের সদস্যরূপে অন্তর্ভুক্ত করা হয়। ১৯ মে, ২০১৬ তারিখে হেডিংলিতে অনুষ্ঠিত সিরিজের প্রথম টেস্টে ইংল্যান্ডের জেমস ভিন্সের সাথে তারও টেস্ট অভিষেক ঘটে। এরফলে শ্রীলঙ্কার ১৩৪তম টেস্ট খেলোয়াড়ের মর্যাদা পান। ইংরেজ অধিনায়ক অ্যালাস্টেয়ার কুককে আউট করেন নিজস্ব প্রথম টেস্ট উইকেট পান তিনি। খেলায় তিনি ৩/৪৬ পান এবং উভয় ইনিংসে ৪ রান করে সংগ্রহ করেন। বলাবাহুল্য, ঐ টেস্টে তার দল ইনিংস ও ৮৮ রানে পরাজয়বরণ করে।


title: দাসুন শানাকা

text: ১৬ জুন, ২০১৬ তারিখে স্বাগতিক আয়ারল্যান্ডের বিপক্ষে ওডিআই অভিষেক ঘটে তার। খেলায় তিনি ১৯ বলে ৪২ রান তোলাসহ ৪২ রানে ৫ উইকেট দখল করেন। এরফলে বিশ্বের দ্বাদশ ও তৃতীয় শ্রীলঙ্কান হিসেবে অভিষেকেই ৫ উইকেট পান তিনি। ঐ খেলায় শ্রীলঙ্কা দল ৭৬ রানে জয়লাভ করে।


title: শিহান জয়াসুরিয়া

text: ডাম্পালাগে শিহান নভিন্দ্র ফনসেকা গুণবর্ধনে জয়াসুরিয়া (; জন্ম: ১২ সেপ্টেম্বর, ১৯৯১) কলম্বোয় জন্মগ্রহণকারী পেশাদার শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডারের ভূমিকা পালন করেন। বামহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী তিনি। ঘরোয়া ক্রিকেটে মুরস স্পোর্টস ক্লাবে খেলে থাকেন শিহান জয়াসুরিয়া। এছাড়াও শ্রীলঙ্কার অনূর্ধ্ব-১৯ ও অনূর্ধ্ব-২৩ দলের পক্ষেও খেলেছেন তিনি।


title: শিহান জয়াসুরিয়া

text: মোরাতুয়া স্পোর্টস ক্লাবের বিপক্ষে তার অভিষেক ঘটে। ঐ খেলার একমাত্র ইনিংসে অর্ধ-শতক করেছিলেন। পরের খেলায়ও তিনি আরও একটি অর্ধ-শতক করেন যাতে তার দল জয়লাভ করে।


title: শিহান জয়াসুরিয়া

text: ১ নভেম্বর, ২০১৫ তারিখে ওয়েস্ট ইন্ডিজের বিপক্ষে তার ওডিআই অভিষেক ঘটে। কিন্তু প্রথম বলেই সুনীল নারাইনের বলে শূন্য রানে আউট হন। এর পূর্বেই ১ আগস্ট, ২০১৫ তারিখে পাকিস্তানের বিপক্ষে টুয়েন্টি২০ আন্তর্জাতিকে অভিষিক্ত হন তিনি। খেলায় তিনি ৩২ বলে ৩ চার ও ২ ছক্কার সাহায্যে ৪০ রান তোলে শহীদ আফ্রিদির বলে বোল্ড হন। কিন্তু ঐ খেলায় তার দল পরাজিত হয়। বাংলাদেশে অনুষ্ঠিত ২০১৬ সালের এশিয়া কাপের টুয়েন্টি২০ আন্তর্জাতিক প্রতিযোগিতায় অংশগ্রহণের লক্ষ্যে শ্রীলঙ্কা ক্রিকেট কর্তৃক ঘোষিত দলে তিনিও অন্যতম সদস্য মনোনীত হন।


title: রাগবি ইউনিয়ন

text: রাগবি ইউনিয়ন অথবা রাগবি একটি সংঘর্ষজনিত খেলাধুলার প্রকারভেদ যা ইংলান্ডে ঊনবিংশ শতাব্দির শুরুতে চালু হয়েছিল। এ খেলার দুইটি নিয়মের একটি হল যে এটি হাত দ্বারা বল ধরে নিয়ে দৌড়ে খেলা হয়। বেশির ভাগ ক্ষেত্রে দুটি দলের প্রতি দলে ১৫ জন খেলোয়াড় থাকে এবং বলটি ডিম্বাকৃতি হয়। মাঠটি আয়তাকার এবং প্রতি প্রান্তে গোল পোষ্টটি ইংরেজী H আকৃতির হয়।


title: মিনহাজ নদী

text: মিনহাজ নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ১৭ কিলোমিটার, গড় প্রস্থ ১২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মিনহাজ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮০।


title: মিনহাজ নদী

text: মিনহাজ নদীটি খুলনা জেলার পাইকগাছা উপজেলার চাঁদখালি ইউনিয়নের চাঁদখালি বিলাঞ্চল হতে উৎপত্তি লাভ করেছে। অতঃপর এই নদীর জলধারা একই জেলার দাকোপ উপজেলার তিলডাঙ্গা ইউনিয়ন পর্যন্ত প্রবাহিত হয়ে শিবসা নদীতে নিপতিত হয়েছে। ক্ষুদ্রাকৃতির এই নদীটি এখন অনেকটাই মৃত। ভাটির দিকে পানির প্রবাহ দৃষ্ট হলেও এনদীর উজানের অংশের অনেকটাই ইতোমধ্যে শুকিয়ে গেছে।


title: রাবনাবাদ নদী

text: রাবনাবাদ নদী বাংলাদেশের দক্ষিণ-পশ্চিমাঞ্চলের পটুয়াখালী জেলার একটি নদী। নদীটির দৈর্ঘ্য ২৮ কিলোমিটার, গড় প্রস্থ ১৮৪০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক রাবনাবাদ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮২।


title: রাবনাবাদ নদী

text: রাবনাবাদ নদীটি পটুয়াখালী জেলার গলাচিপা উপজেলার চালিতাবুনিয়া ইউনিয়ন এলাকায় প্রবহমান লোহালিয়া নদী হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলার বড় বাইশদিয়া ইউনিয়ন পর্যন্ত প্রবাহিত হয়ে বঙ্গোপসাগরে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।


title: বিষ্ণুপ্রিয়া মণিপুরী উইকিপিডিয়া

text: বিষ্ণুপ্রিয়া মণিপুরী উইকিপিডিয়া হল উইকিপিডিয়ার বিষ্ণুপ্রিয়া মণিপুরী সংস্করণ। উইকিমিডিয়া ফাউন্ডেশন পরিচালিত এ ওয়েবসাইটটি ২০০৬ সালের নভেম্বরে চালু করা হয়। উইকিপিডিয়াটি ২০০৬ সালের ২১ নভেম্বরে ৫,০০০ নিবন্ধের মাইলফলক অতিক্রম করে এবং একই সালের ২৪ ডিসেম্বর ১০,০০০ নিবন্ধে উত্তির্ণ হয়। ২০১৫ সালে এ নিবন্ধ সংখ্যা বৃদ্ধি পেয়ে ২৫,০০০ হাজারে উন্নীত হয়।


title: বিষ্ণুপ্রিয়া মণিপুরী উইকিপিডিয়া

text: ২৫ ফেব্রুয়ারি ২০১৬ তারিখে, বিষ্ণুপ্রিয়া মণিপুরী উইকিপিডিয়ার নিবন্ধ সংখ্যা ২৫,০৬২ এবং অধিক (আলাপ পাতা, পুনঃনির্দেশ পাতা, টেমপ্লেটসহ) পাতার সংখ্যা ৫৭,৫৯২টি। এছাড়াও নিবন্ধিত ব্যবহারকারীর সংখ্যা ১৫,১৭৯ জন। সব মিলিয়ে উইকিপিডিয়াসমূহের তালিকায় ২০,০০০+ নিবন্ধ বিভাগে এবং ৯৮তম বৃহৎ উইকিপিডিয়া অবস্থানে রয়েছে।


title: মোহাম্মদ শাহজাদ (আমিরাতি ক্রিকেটার)

text: মোহাম্মদ শাহজাদ (জন্ম: ১৫ আগস্ট, ১৯৭৯) পাঞ্জাবে জন্মগ্রহণকারী পাকিস্তানী বংশোদ্ভূত আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডারের ভূমিকায় অবতীর্ণ হয়ে থাকেন। ডানহাতে ব্যাটিংয়ের পাশাপাশি মিডিয়াম ফাস্ট বোলিং করে থাকেন তিনি।


title: মোহাম্মদ শাহজাদ (আমিরাতি ক্রিকেটার)

text: ২ মে, ২০১৪ তারিখে এসিসি প্রিমিয়ার লীগে আফগানিস্তানের বিপক্ষে তার ওডিআই অভিষেক ঘটে। সর্বশেষ ২ ডিসেম্বর, ২০১৪ তারিখে একই দলের বিপক্ষে খেলেন। ৯ জুলাই, ২০১৫ তারিখে আইসিসি বিশ্ব টুয়েন্টি২০ বাছাইপর্বের প্রতিযোগিতায় স্কটল্যান্ডের বিপক্ষে টুয়েন্টি২০ আন্তর্জাতিকে অভিষিক্ত হন তিনি।


title: মোহাম্মদ শাহজাদ (আমিরাতি ক্রিকেটার)

text: বাংলাদেশে অনুষ্ঠিত ২০১৬ সালের এশিয়া কাপের টুয়েন্টি২০ আন্তর্জাতিক প্রতিযোগিতায় অংশগ্রহণের লক্ষ্যে আমিরাত ক্রিকেট বোর্ড কর্তৃক ঘোষিত দলে তিনিও অন্যতম সদস্য মনোনীত হন।


title: কলকাতা মেট্রো লাইন ৪

text: কলকাতা মেট্রো লাইন ৪ বা নোয়াপাড়া-বারাসাত মেট্রো দমদমের নোয়াপাড়া বিমানবন্দর ও বারাসাতকে যুক্ত করবে। এই পথের মোট দৈর্ঘ্য ১৭.১৩ কিলোমিটার এবং এই মোট্রো পথে ৯ টি মেট্রো স্টেশন তৈরি হবে।


title: কলকাতা মেট্রো লাইন ৪

text: কলকাতা মেট্রো লাইন ৪ এর প্রথয অংশ নোয়াপাড়া ও বিমানবন্দরের মধ্যে নির্মাণ কাজ চলছে। এই অংশের দৈর্ঘ্য হবে ৬.৯ কিমি।এই অংশের বিমানবন্দর স্টেশন হবে ভূগর্ভস্থ। এই অংশে ৩ টি মেট্রো স্টেশন নির্মাণ কিরা হবে ।


title: কলকাতা মেট্রো লাইন ৪

text: দ্বিতীয় অংশ হিসাবে বিমানবন্দর ও বারাসাতের মধ্যে মেট্রো রেল নির্মিত হবে। এই অংশে মোট ৬ টি স্টেশন রয়েছে। এই পথের দৈর্ঘ্য হল ১০.২৩ কিলোমিটার। এই পথের মেট্রো রেল বিমানবন্দর স্টেশনের পড় কিছু অংশ ভূগর্ভে নির্মিত হবে ও বাকি অংশ উত্তলিত পথে নির্মাণ করা হবে।


title: কলকাতা মেট্রো লাইন ৪

text: কলকাতা মেট্রো লাইন ৪ বা নোয়াপাড়া বারাসাত মেট্রো পথে মোট ৯ টি মেট্রো স্টেশন নির্মিত হবে। এই স্টেশন গুলা হল-


title: বান্দসা নদী

text: বান্দসা নদী বাংলাদেশের উত্তর-পূর্বাঞ্চলের ময়মনসিংহ জেলার ফুলপুর ও তারাকান্দা উপজেলার একটি নদী।


title: বান্দসা নদী

text: বান্দসা নদী ময়মনসিংহ জেলার ফুলপুর উপজেলার ভাইটকান্দি ইউনিয়নে প্রবহমান খাড়িয়া নদী থেকে উৎপত্তি লাভ করেছে। অতঃপর এই নদীর জলধারা তারাকান্দা উপজেলার ডাকুয়া ইউনিয়নের মগড়া নদীতে পতিত হয়েছে। এই নদীতে জোয়ারভাটা খেলে না। নদীটিতে সাধারণত বন্যা হয় না। তারাকান্দা উপজেলা শহর এই নদীর তীরে অবস্থিত।


title: মিরগী নদী

text: মিরগী নদী বাংলাদেশের উত্তর-পূর্বাঞ্চলের শেরপুর জেলার একটি নদী। নদীটির দৈর্ঘ্য ৬২ কিলোমিটার, গড় প্রস্থ ৩৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মিরগী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭১।


title: মিরগী নদী

text: মিরগী নদীটি শেরপুর জেলার শ্রীবরদী উপজেলার টানাটিহাটি ইউনিয়ন এলাকার মিরগী বিল হতে উৎপত্তি লাভ করেছে। অতঃপর এই নদীর জলধারা শেরপুর সদর উপজেলার মধ্য দিয়ে প্রবাহিত হয়ে একই জেলার নকলা উপজেলার চর আস্তাঘর ইউনিয়ন পর্যন্ত প্রবাহিত হয়ে পুরাতন ব্রহ্মপুত্র নদীতে নিপতিত হয়েছে। নদীটি স্থানীয়ভাবে উজানে মিরগী, এরপর খড়িকাটা খাল, তেনাছেঁড়া খাল এবং ভাটিতে আবার মিরগী নামে পরিচিত। উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহনা থাকলেও ভাটিতে সারাবছরই পানিপ্রবাহ পরিদৃষ্ট হয়।


title: রাজশাহী লোকনাথ উচ্চ বিদ্যালয়

text: রাজশাহী লোকনাথ উচ্চ বিদ্যালয় রাজশাহী সদর উপজেলার বোয়ালিয়া থানায় অবস্থিত অন্যতম প্রাচীন প্রতিষ্ঠান। রাজশাহী লোকনাথ উচ্চ বিদ্যালয় প্রতিষ্ঠিত হয় ১৮৪৬ খ্রিষ্টাব্দে। এই সুদীর্ঘ সময়ের পরিক্রমায় রাজশাহী লোকনাথ উচ্চ বিদ্যালয়ের অসংখ্য কৃতি ছাত্র দেশ-বিদেশে ছড়িয়ে ছিটিয়ে রয়েছে। দেশের শিক্ষা, ক্রীড়া, সংস্ক্রতি ও প্রশাসনের প্রত্যেক স্তরের এমন ক্ষেত্র পাওয়া যাবেনা যেখানে এই বিদ্যালয়ের ছাত্রের সরব পদচারনা নেই।


title: রাজশাহী লোকনাথ উচ্চ বিদ্যালয়

text: রাজশাহী শহরে শিক্ষা আন্দোলনের পথিকৃৎ, শিক্ষায় নিবেদিতপ্রাণ, সুপন্ডিত ও স্মরন্যযোগ্য ব্যাক্তিত্বের অধিকারী প্রয়াত গোষ্ট বিহারী মজুমদার রাজশাহী লোকনাথ ইংলিশ হাইস্কুল এর প্রধান শিক্ষকের দায়িত্ব পালন করেন ১৯৫০ সাল পর্যন্ত। ব্রিটিশ ও পাকিস্তান আমলের প্রথম অংশে রাজশাহীতে মাত্র একটি কলেজ ছিলো যার নাম রাজশাহী কলেজ। ফলে বাংলা ভাষা আন্দোলনে রাজশাহীর স্কুল ছাত্ররা সক্রিয় ভুমিকা পালন করে। যেহেতু রাজশাহী কলেজের কয়েক গজের মধ্যে রাজশাহী লোকনাথ স্কুলের অবস্থান সেহেতু রাজশাহী কলেজের ছাত্রদের দ্বারা এ স্কুলের ছাত্ররা সর্বাগ্রে প্রভাবিত হত। ফলে রাজশাহী লোকনাথ হাই স্কুলের ছাত্ররা ভাষা আন্দোলনে সক্রিয়ভাবে অংশ গ্রহনের সুযোগ পায়। ভাষা আন্দোলনে অংশ গ্রহনকারী লোকনাথ স্কুলের ছাত্রদের মধ্যে অন্যতম হলেন বিশিষ্ট ব্যবসায়ী এক সময়ের প্রগতিশীল রাজনীতিক জনাব মোশারফ হোসেন আকুঞ্জি।


title: রাজশাহী লোকনাথ উচ্চ বিদ্যালয়

text: মুক্তিযুদ্ধে অংশগ্রহনকারী ছাত্রের সংখ্যা অসংখ্য। শিক্ষক, ডাক্তার, ইঞ্জিনীয়ার, ব্যবসায়ী, যুগ্নসচিব, অভিনেতা, সঙ্গিত শিল্পী স্কুল ও দেশের মর্যাদা ও সম্মানকে আজও সমুজ্জ্বল রেখেছেন। বিদ্যালয়টি ১৯৭১ সালের আমাদের মহান মুক্তি যুদ্ধের সময় পাকিস্থানী সেনাবাহিনী ও তাদের দখলদার আলবদর, আলশাষণ, রাজাকার ও শান্তিকমিটির সদস্যদের দ্বারা একাধিককবার লুণ্ঠিত হয়। ফলে বহুমূল্যবান রেকর্ড ও আসবাবপত্র ক্ষতি গ্রস্থ হয়েছে। রাজশাহী লোকনাথ উচ্চ বিদ্যালয়ের অসংখ্য প্রাক্তন ছাত্র স্থানীয় ও জাতীয় পর্যায়ে আর্থ-সামাজিক, রাজনৈতিক, ক্রীড়া ও সাংস্কৃতিক উন্নয়ন, ভাষা আন্দোলন ও মহান মুক্তিযুদ্ধে প্রশংসনীয় অবদান রেখেছেন। বাংলাদেশের রাজনৈতিক ক্ষেত্রে এই স্কুলের ছাত্রদের মধ্যে অনেকেই গুরুত্বপূর্ণ ভূমিকা রেখেছেন।


title: রাজশাহী সরকারি বালিকা উচ্চ বিদ্যালয়

text: রাজশাহী সরকারী বালিকা উচ্চ বিদ্যালয় রাজশাহী কোর্ট অঞ্চলের হেলেনাবাদে মডেল স্কুল হিসাবে ১৯৬৭ সালে বাংলাদেশ সরকার স্থাপন করে। এটি হেলেনাবাদ গার্লস স্কুল নামেও স্থানীয়ভাবে পরিচিত।


title: রাজশাহী সরকারি বালিকা উচ্চ বিদ্যালয়

text: ১৯৬৭ সালের ১ জানুয়ারী যশোরের অধিবাসী আলহাজ্জ এতিমন নেছা প্রধান শিক্ষিকা পদে যোগদান করেন। স্কুল প্রতিষ্ঠা লগ্নে তিনি হেলেনাবাদ সরকারি কলোনীতে বাস করতেন। ১৯৬৭ সালের ১৫ ফেব্রুয়ারী তারিখে মিসেস মমতাজ জাহান, অশ্বিনীকুমার শাহা ও হাসিনা রহমান সহকারী শিক্ষিকা হিসাবে যোগদান করেন। এই চার জনই ছিলেন প্রতিষ্ঠাতা শিক্ষক। মোঃ আশরাফ ও মুংলী (সাঁওতাল) নামের দুজন পিয়ন ছিলেন। ১৯৬৭ সালের মার্চে ৬ষ্ঠ হতে অষ্টম শ্রেণী পর্যন্ত স্কুলটি যাত্রা শুরু করে। বিদ্যালয় নির্মাণ না হওয়ার কারণে প্রধান শিক্ষিকার বাসভবনে ক্লাস হতো। ১৯৬৮ সালে একাডেমিক ভবনে ক্লাশ শুরু হয়। ১৯৬৮ সালে নবম, ১৯৬৯ সালে দশম শ্রেণী খোলা হয় এবং ১৯৭০ সালে এই স্কুলের ছাত্রীরা প্রথম এসএসসি পরীক্ষায় অংশগ্রহণ করে। ১৯৬৯ সালেই এ বিদ্যালয়ে এসএসসি পরীক্ষার প্রথম কেন্দ্র হয়।


title: রাজশাহী সরকারি বালিকা উচ্চ বিদ্যালয়

text: এইচ (H) প্যাটার্নের দু ব্লক বিশিষ্ট স্কুল ভবনটির জমির পরিমাণ ৬.৬৬ একর। স্কুল চত্বরে তিন তলা বিশিষ্ট ৪৮ আসনের একটি ছাত্রী হোস্টেল ও প্রধান শিক্ষকের একটি বাসভবন আছে। এক জন প্রধান শিক্ষকসহ মোট শিক্ষক সংখ্যা ২৬ জন। রাজপাড়া মহল্লায় অবস্থিত সরকারি প্রাথমিক বিদ্যালয়টি এক সময় এই স্কুলের অধীনে ছিল।


title: খাড়িয়া নদী

text: খাড়িয়া নদী বাংলাদেশের উত্তর-পূর্বাঞ্চলের ময়মনসিংহ জেলার ময়মনসিংহ সদর ও ফুলপুর উপজেলার একটি নদী।


title: খাড়িয়া নদী

text: খাড়িয়া নদী ময়মনসিংহ সদর উপজেলার অষ্টাধর ইউনিয়নে প্রবহমান পুরাতন ব্রহ্মপুত্র নদী থেকে উৎপত্তি লাভ করেছে। অতঃপর এই নদীর জলধারা ফুলপুর উপজেলার বালিয়া ইউনিয়নে ভোগাই নদীতে পতিত হয়েছে। এই নদীতে জোয়ারভাটা খেলে না। নদীটিতে সাধারণত বন্যা হয় না। ফুলপুর উপজেলা শহর এই নদীর তীরে অবস্থিত।


title: লোহালিয়া নদী

text: লোহালিয়া নদী বাংলাদেশের দক্ষিণ-পশ্চিমাঞ্চলের বরিশাল ও পটুয়াখালী জেলার একটি নদী। নদীটির দৈর্ঘ্য ৯৩ কিলোমিটার, গড় প্রস্থ ৩২৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক লোহালিয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৪।


title: লোহালিয়া নদী

text: লোহালিয়া নদীটি বরিশাল জেলার বাকেরগঞ্জ উপজেলার দুরগাপাশা ইউনিয়ন এলাকায় প্রবহমান তেঁতুলিয়া নদী হতে উৎপত্তি লাভ করেছে। অতঃপর এই নদীর জলধারা একই জেলার দুধাল, কবাই, কাঞ্চিপাড়া, হানুয়া, মুরাদিয়া, লোহালিয়া, আমখোলা, গজালিয়া, গোলখালি ও ডাকুয়া ইউনিয়ন পেরিয়ে পটুয়াখালী জেলার গলাচিপা উপজেলার চালিতাবুনিয়া ইউনিয়ন পর্যন্ত প্রবাহিত হয়ে রাবনাবাদ নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক তৃতীয় শ্রেণির নৌপথ হিসেবে স্বীকৃত।


title: মৌলিক ইংরেজি ভাষা

text: মৌলিক ইংরেজি একটি ইংরেজি-ভিত্তিক নিয়ন্ত্রিত ভাষা যা ভাষাবিদ ও দার্শনিক "চার্লস কে ওজডেন" মূলত আন্তর্জাতিক সহযোগী ভাষা হিসেবে, এবং যাদের মাতৃভাষা ইংরেজী নয় তাদের ইংরেজী শিক্ষা দেওয়ার জন্য একটি সাহায্যকারী মাধ্যম হিসাবে প্রবর্তন করেছিলেন। মৌলিক ইংরেজি হল, প্রকৃতার্থে, একটি সরলীকৃত নিয়মিত ব্যবহৃত ইংরেজি ভাষার সংগ্রহ। ওজডেন এর ১৯৩০ সালের বইয়ে "Basic English: A General Introduction with Rules and Grammar", মৌলিক ইংরেজি ভাষা উপস্থাপন করা হয়েছিল।


title: বৌদ্ধ সংকর সংস্কৃত ভাষা

text:
বৌদ্ধ সংকর সংস্কৃত ভাষা একটি আধুনিক ভাষাগত শ্রেণি যা বিভিন্ন ভারতীয় বৌদ্ধ সাহিত্য যেমন প্রজ্ঞাপারমিতার সূত্র প্রভৃতি নির্দেশ করতে ব্যবহৃত হয়। এটিকে মধ্য ইন্দো-আর্য ভাষার অন্তর্ভুক্ত মনে করা হয়। কখনও এটিকে বৌদ্ধ সংস্কৃত বা মিশ্র সংস্কৃত বলা হয়ে থাকে।
সংস্কৃত বৈয়াকরণ পাণিনি কর্তৃক খ্রিস্টপূর্ব ৪র্থ শতকে মূল সংস্কৃত হতে বৌদ্ধ সংকর সংস্কৃতের উদ্ভব হয়। প্রাচীন বৈদিক ভাষা সংস্কার করে পাণিনি যে ভাষাটি প্রমিত করেন তা “সংস্কৃত” নামে পরিচিত, এর অর্থ ‘সংস্কারকৃত’, ‘পূর্ণতাপ্রাপ্ত’, ‘একত্র’ এবং ‘নির্মিত’।
এর আগে ব্রাহ্মণসমাজের ভাষায় বৌদ্ধ পাঠ সংরক্ষিত হতে জানা যায় না। গৌতম বুদ্ধ এর সময় এই ভাষার নির্দেশনাগুলো কেবল দ্বিজ সম্প্রদায়ের মধ্যে সীমাবদ্ধ ছিল।
গৌতম বুদ্ধ বর্তমানে সংস্কৃত বলতে যে ভাষাটি বোঝায় তার সাথে পরিচিত হলেও তার পাঠগুলো প্রথমে আঞ্চলিক ভাষাতেই রক্ষিত হয়। একসময় তিনি তাঁর পাঠগুলো বৈদিক ভাষায় রূপান্তরে নিষেধ করেন। তিনি বলেন এটা করা হবে বোকামি কেননা বৈদিক ভাষা সাবেকী এবং অপ্রচলিত।
পাণিনির কাজের পর ভারতে সাহিত্য এবং দর্শনের প্রধানতম ভাষা হয়ে ওঠে সংস্কৃত। বৌদ্ধ ভিক্ষুগণ ভাষাটি কিছুটা গ্রহণ করেন এবং বাকিটা পূর্ব মৌখিক প্রাকৃত ভাষার ধর্মীয় ও ঐতিহ্যগত রূপের প্রভাবান্বিত ছিল। যদিও এ ভাষার সাথে পালি ভাষার সম্পর্ক নিয়ে বিভিন্ন মত প্রচলিত আছে তবু এটা নিশ্চিত যে পালি ভাষার সাথে এর সম্পর্ক সংস্কৃতের চেয়ে বেশি।


title: বৌদ্ধ সংকর সংস্কৃত ভাষা

text: কে. আর. নরম্যান এর মতানুযায়ী পালিকে বৌদ্ধ সংকর সংস্কৃত ভাষার একটি রূপ মনে করা যায়। ফ্রাঙ্কলিন এডগারটন বলেন পালি ভাষার সারমর্ম হল প্রাকৃত।


title: বৌদ্ধ সংকর সংস্কৃত ভাষা

text:
বহুক্ষেত্রে বৌদ্ধ সংকর সংস্কৃত ভাষা, সংস্কৃতের সাথে মেলে না বরং এটি পালি ভাষার কাছাকাছি বা অনুরূপ। পালি বা অন্যান্য ভাষার অনুবাদে নয়, এ ভাষার কাজগুলো মৌলিকভাবে এ ভাষাতেই রচিত হয়েছিল। মহাসাংঘিক বিদ্যাপীঠ এবং অন্যান্য প্রাচীন কাজগুলোয় একপ্রকার মিশ্র সংস্কৃত ব্যবহৃত হত যেখানে প্রাকৃত ভাষাকে আংশিক সংস্কৃতে রূপায়ন করা হয়েছিল। ধ্বনিতত্ত্বগত দিকগুলো সংস্কৃতে পরিবর্তিত হয়েছিল তবে প্রাকৃত ব্যাকরণ অক্ষুণ্ন ছিল। যেমন ভিক্ষু শব্দের প্রাকৃত একবচন ভিক্ষুসা, সংস্কৃত ভিক্ষো তে পরিবর্তিত হয় নি বরং ভিক্ষুস্য তে পরিণত হয়।
এই নামটির ব্যবহার এবং সংজ্ঞা ফ্রাঙ্কলিন এডগারটনের কাজ থেকে বেশি পাওয়া যায়। অধুনা বিশ্বে বৌদ্ধ সংকর সংস্কৃত ভাষাটি বৌদ্ধ পাঠ এবং ইন্দো আর্য ভাষাসমূহের আলোচনায় চর্চা করা হয়।
পালি এবং শুদ্ধ সংস্কৃতের তুলনায় বৌদ্ধ সংকর সংস্কৃতের চর্চা কম হয়েছে; কিছুটা এতে প্রাপ্ত রচনার সংখ্যা কম বলে এবং কিছুটা কয়েকজন বিশেষজ্ঞ ভাষাটিকে সংস্কৃত হতে দূরবর্তী একটি স্বতন্ত্র ভাষা মনে করেন না বলে। এডগারটন বলেন একজন বৌদ্ধ সংকর সংস্কৃত ভাষার পাঠক “কদাচিৎ কোন শব্দ বা অভিব্যক্তি দেখতে পাবেন যা ব্যাকরণসম্মত নয় অথবা ব্যাকরণমতে অশুদ্ধ। যেমন মহাকব্যিক সংস্কৃত যা পাণিনির ধরাবাঁধা নিয়ম মেনে চলে না। তথাপি প্রতিটি অনুচ্ছেদ এমন শব্দ বা প্রকাশভঙ্গি বহন করে যা অতীতে আপত্তিজনক ছিল না... যা বৌদ্ধ নন এমন কোন ব্যক্তি কখনও ব্যবহার করতেন না।”


title: বৌদ্ধ সংকর সংস্কৃত ভাষা

text: এডগারটন বলেন সংস্কৃতে লেখা বৌদ্ধপাঠগুলো, অন্তত একটি দীর্ঘ সময় পর্যন্ত, একটি চলন্ত ও সুপ্রশস্ত একক ভাষাগত ঐতিহ্য বহন করে। এই কাজগুলোর ভাষা, ব্রাহ্মণ্য সংস্কৃত হতে আলাদা এবং তা যেন শেষপর্যন্ত একটি অর্ধসংস্কৃতায়নকৃত শাস্ত্রীয় প্রাকৃত। বৌদ্ধ সংকর সংস্কৃতের বিচিত্র বৌদ্ধ শব্দমালা, শুদ্ধ সংস্কৃত হতে এর স্বতন্ত্রতার একটি উল্লেখযোগ্য নিদর্শন(এডগারটন আরও কিছু নিদর্শন খুঁজে পেয়েছেন)। ব্রাহ্মণ্য সংস্কৃত ব্যবহারকারী বৌদ্ধ লেখকের সংখ্যা ছিল খুব কম। এই দলটি গঠিত হয়েছিল তাদের দ্বারা যারা বৌদ্ধ ধর্ম গ্রহণের পূর্বে কৈশোরে সনাতন ব্রাহ্মণ্য সংস্কৃত অধ্যয়ন করেছিলেন যেমন অশ্বঘোষ।


title: বৌদ্ধ সংকর সংস্কৃত ভাষা

text: অনেক সংস্কৃত শব্দ বা শব্দের বিশিষ্টার্থে প্রয়োগ কেবল বৌদ্ধ রচনায় পাওয়া যায়। পালি ভাষাতেও এমন বহু শব্দ দেখা যায়। এডগারটনের মতে এসব শব্দের অধিকাংশই শাস্ত্রীয় বৌদ্ধ প্রাকৃত হতে আগত।


title: বৌদ্ধ সংকর সংস্কৃত ভাষা

text:
বৌদ্ধদের ব্যবহৃত সব সংস্কৃত পাঠ সংকর অবস্থায় ছিল না, কিছু অনুবাদ (যেমন সর্বাস্তিবদ) বিশুদ্ধ সংস্কৃতে ছিল। পরবর্তী কিছু কাজ সরাসরি সংস্কৃতে করা হয়েছিল এবং শুদ্ধ সংস্কৃত অপেক্ষা কিছু সহজ ভাষায় করা হয়েছিল যেমন বুদ্ধচরিত কাব্য।
বৌদ্ধ পাঠের অনুবাদের বিচিত্র ধারার ভাষায় ‘বৌদ্ধ সংকর চীনা ভাষা’ এবং ‘বৌদ্ধ সংকর ইংরেজি’ এই নাম দুটিও ব্যবহৃত হয়েছে।


title: ইন্টারনেটে ব্যবহৃত ভাষাসমূহ

text: ইন্টারনেটে কোন ভাষাটি সবচেয়ে বেশি ব্যবহৃত হয়েছে তা সবার অজানা, তবে প্রায় অর্ধেক ওয়েবসাইটের হোমপেজ প্রদর্শিত হয় ইংরেজি ভাষায়। এছাড়াও অন্যান্য ভাষার তথ্যের সাথেও ইংরেজি পরিলক্ষিত হয়।


title: ইন্টারনেটে ব্যবহৃত ভাষাসমূহ

text: ১৮ মার্চ ২০১৫ শীর্ষ ১০.১ মিলিয়ন ওয়েবসাইটে বিভিন্ন বিষয়বস্তুতে ব্যবহৃত ভাষার পরিসংখ্যান অনুসারে।:


title: ইন্টারনেটে ব্যবহৃত ভাষাসমূহ

text: All other languages are used in less than 0.1% of websites. Even including all languages, percentages may not sum to 100% because some websites contain multiple content languages.


title: ইন্টারনেটে ব্যবহৃত ভাষাসমূহ

text: Estimates of the number of Internet users by language as of November 30, 2015:


title: রাধা কৃষ্ণ (চলচ্চিত্র)

text: রাধা কৃষ্ণ ১৯৯২ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন মতিন রহমান। এতে শ্রেষ্ঠাংশে অভিনয় করেছেন ইলিয়াস কাঞ্চন, রোজিনা, আনোয়ারা, আমির সিরাজী প্রমুখ। এতে অভিনয়ের মাধ্যমে শ্রেষ্ঠ পার্শ্বচরিত্রে অভিনেত্রী হিসেবে আনোয়ারা ও গানে কণ্ঠ দিয়ে শ্রেষ্ঠ নারী কণ্ঠশিল্পী হিসেবে সাবিনা ইয়াসমিন জাতীয় চলচ্চিত্র পুরস্কার পান।রাধা কৃষ্ণ ছায়াছবির গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা।


title: বিনু মানকড়

text: মালবন্তরায় হিম্মতলাল মানকড় (; জন্ম: ১২ এপ্রিল, ১৯১৭ - মৃত্যু: ২১ আগস্ট, ১৯৭৮) বোম্বে প্রেসিডেন্সির জামনগর এলাকায় জন্মগ্রহণকারী বিখ্যাত ভারতীয় ক্রিকেটার ছিলেন। ভারত ক্রিকেট দলের অন্যতম সদস্য ছিলেন বিনু মানকড়। দলে তিনি মূলতঃ উদ্বোধনী ব্যাটসম্যানের দায়িত্ব পালন করতেন। এছাড়াও স্লো লেফট আর্ম অর্থোডক্স বোলিংয়ে পারদর্শিতা দেখিয়েছেন তিনি।


title: বিনু মানকড়

text: তাঁর সন্তান অশোক মানকড়ও ভারতের পক্ষে টেস্ট ক্রিকেটে অংশ নিয়েছেন। আরেক সন্তান রাহুল মানকড় প্রথম-শ্রেণীর ক্রিকেট খেলেছেন।


title: বিনু মানকড়

text: ভারতের পক্ষে ৪৪ টেস্টে অংশ নেন তিনি। ৩১.৪৭ গড়ে ৫ সেঞ্চুরি সহযোগে ২১০৯ রান সংগ্রহ করেন। তন্মধ্যে ব্যক্তিগত সর্বোচ্চ ২৩১ করেন। এছাড়াও ৩২.৩২ গড়ে ১৬২ উইকেট পেয়েছেন তিনি। তন্মধ্যে আটবার পাঁচ উইকেট লাভ করেন। টেস্ট ক্রিকেট জীবনে তিনজন ক্রিকেটারের একজন হিসেবে শুরু থেকে শেয পর্যন্ত প্রত্যেক অবস্থানে ব্যাট করেছেন।


title: বিনু মানকড়

text: ১৯৫২ সালে লর্ডসে স্বাগতিক ইংল্যান্ডের বিপক্ষে অবিস্মরণীয় ক্রীড়াশৈলী প্রদর্শন করেন। ৭২ ও ১৮৪ রান তুলে উভয় ইনিংসে সর্বোচ্চ রান সংগ্রাহক হন। এছাড়াও প্রথম ইনিংসে ৭৩ ওভারে ৫/১৯৬ লাভ করেন। তাস্বত্ত্বেও ইংল্যান্ড খুব সহজেই জয় পায়। পুরো সিরিজে ভারত দল নাস্তানাবুদ হলেও তিনি স্বীয় প্রতিভায় ভাস্বর ছিলেন। প্রথম খেলোয়াড় হিসেবে একই টেস্টে শতরান ও পাঁচ উইকেট প্রাপ্তির ঘটনাটি ত্রিশ বছরের অধিককাল টিকেছিল এবং প্রথম ভারতীয় হিসেবে এ অর্জনের সাথে নিজেকে সম্পৃক্ত করেন। এছাড়াও ইংল্যান্ডের বাইরে তিন বিদেশী খেলোয়াড় হিসেবে কিথ মিলার এবং স্যার গ্যারি সোবার্সের সাথে তিনিও ব্যাটিং ও বোলিং উভয় বিভাগে অনন্য সাধারণ অবদান রাখায় লর্ডসের অনার্স বোর্ডে অন্তর্ভুক্ত করা হয়।


title: বিনু মানকড়

text: ১৯৫৬ সালে পঙ্কজ রায়ের সাথে উদ্বোধনী জুটিতে ৪১৩ রান করে বিশ্বরেকর্ড গড়ে ব্যাপক পরিচিতি পান। তাঁদের গড়া এ রেকর্ডটি ৫২ বছর অক্ষত ছিল যা পরবর্তীতে ২০০৭-০৮ মৌসুমে দক্ষিণ আফ্রিকার উদ্বোধনী জুটিতে গ্রেইম স্মিথ ও নিল ম্যাকেঞ্জি ৪১৫ রান তুলে নতুন বিশ্বরেকর্ড গড়েন। ঐ টেস্টে তাঁর সংগৃহীত ২৩১ রানের তৎকালীন রেকর্ডটি পরবর্তীকালে ১৯৮৩ সালে সুনীল গাভাস্কার অপরাজিত ২৩৬* রান তুলে ভেঙ্গে ফেলেন।


title: বিনু মানকড়

text: ১৯৯৩ সালে ভারত সরকার নাগরিক সম্মাননা হিসেবে তাঁকে পদ্মভূষণ পদবীতে ভূষিত করে।


title: বিনু মানকড়

text: ১৯৪৭-৪৮ মৌসুমে অস্ট্রেলিয়া সফরে অনুষ্ঠিত দ্বিতীয় টেস্টে বিল ব্রাউনকে রান আউট করে বিতর্কের কেন্দ্রবিন্দুতে পরিণত হন। রান-আপে থাকাকালীন নন-স্ট্রাইকার্স প্রান্তে অবস্থানরত ব্যাটসম্যান স্থান ছেড়ে চলে গেলে তিনি উইকেট ভেঙ্গে ফেলেন। সফরের শুরুতে অস্ট্রেলিয়া একাদশের বিপক্ষে খেলাকালীন ব্রাউনকে একইভাবে আউট করেছিলেন তিনি। এ ঘটনাটি অস্ট্রেলীয় গণমাধ্যমে ব্যাপকভাবে প্রচার করা হয় ও এ পন্থায় আউট করার ফলে 'মানকড়ীয়' পন্থারূপে ক্রিকেট বিশ্বে আখ্যায়িত করা হয়ে থাকে। কিন্তু, ডন ব্র্যাডম্যান তাঁর আত্মজীবনীতে মানকড়ের পক্ষে অবস্থান গ্রহণ করেছিলেন। কেননা, মানকড় ব্রাউনকে আউট করার পূর্বে সতর্ক করেছিলেন। তবে, ১৯৮৭ সালের ক্রিকেট বিশ্বকাপে সেলিম জাফরকে এ পন্থায় আউট করার সুবর্ণ সুযোগ পেয়েও কোর্টনি ওয়ালশ তা গ্রহণ করেননি।


title: ডোনাল্ড ট্রাম্প

text: ডোনাল্ড ট্রাম্প, সিনিয়র (জন্ম: জুন ১৪, ১৯৪৬) মার্কিন যুক্তরাষ্ট্রের ৪৫তম রাষ্ট্রপতি। তিনি এছাড়াও একজন ধনাঢ্য ব্যবসায়ী, বিনিয়োগকারী, বিশিষ্ট সামাজিক ব্যক্তিত্ব, লেখক হিসেবে আলোচিত। তিনি দ্য ট্রাম্প অর্গানাইজেশ্যানের পরিচালক এবং ট্রাম্প এন্টারটেইনম্যান্ট রিসোর্টের প্রতিষ্ঠাতা।


title: ডোনাল্ড ট্রাম্প

text: ট্রাম্প নিউ ইয়র্ক শহরের স্থানীয় বাসিন্দা ফ্রেড ট্রাম্পের ছেলে। রিয়েল এস্টেট ব্যবসাকে নিজের কর্মজীবন হিসেবে গড়ে তোলার ক্ষেত্রে তাঁর পিতার যথেষ্ট অনুপ্রেরণা ছিল। ট্রাম্প পেন্সিল্‌ভেনিয়া বিশ্ববিদ্যালয় অধীন হোয়ারটন স্কুলে অধ্যয়নের সময় তাঁর পিতার 'এলিজাবেথ ট্রাম্প এন্ড সান' প্রতিষ্ঠানে কাজ করতেন। পরবর্তীতে ১৯৬৮ সালে স্নাতক ডিগ্রি অর্জনের পর তিনি তাঁর পিতার প্রতিষ্ঠানের হাল ধরেন। ১৯৭১ সালে ট্রাম্প তাঁর পিতার প্রতিষ্ঠানের নিয়ন্ত্রণভার গ্রহণ করেন এবং প্রতিষ্ঠানটির নাম পরিবর্তন করে "দ্য ট্রাম্প অর্গানাইজেশ্যান" রাখেন। ট্রাম্প বর্তমানে যুক্তরাষ্ট্রের রিয়েল স্টেট ব্যবসা এবং মিডিয়া তারকাদের মধ্যে অন্যতম প্রধান ব্যক্তিত্ব।


title: ডোনাল্ড ট্রাম্প

text: ট্রাম্প জুন ১৬, ২০১৫ তারিখে রিপাবলিকান পার্টির অধীনে ২০১৬ সালের রাষ্ট্রপতি নির্বাচনে তাঁর মনোনয়ন প্রার্থীতা ঘোষণা করেন। ট্রাম্প তাঁর পূর্বের প্রচারণা কর্মকান্ড দিয়ে মিডিয়ার দৃষ্টি আকর্ষণ এবং জনসমর্থন অর্জনে সক্ষম হন। জুলাই ২০১৫ থেকে রিপাবলিকান পার্টির জনমত নির্বাচনের মনোনয়নের ক্ষেত্রে পছন্দের দিক থেকে তিনি ধারাবাহিকভাবে প্রথম সারিতে অবস্থান করছেন। ২০১৬ সালের ৮ নভেম্বর অনুষ্ঠিত নির্বাচনে তিনি ৩০৬টি ইলেক্টরাল ভোট পেয়ে রাষ্ট্রপতি নির্বাচিত হন।


title: ডোনাল্ড ট্রাম্প

text: ডোনাল্ড জন ট্রাম্প সিনিয়র জুন ১৪, ১৯৪৬ সালে নিউ ইয়র্ক শহরের কুইন্সে জন্মগ্রহণ করে। তাঁর মা ম্যারী অ্যানী একজন গৃহিণী ও লোকহিতৈষী এবং তাঁর বাবা ফ্রেড ট্রাম্প (১৯০৫-১৯৯৯) ছিলেন একজন রিয়েল স্টেট ব্যবসায়ী। পাঁচ ভাই-বোনের মধ্যে ট্রাম্প চতুর্থ। তাঁর মা ম্যারী অ্যানি স্কটিশ দ্বীপ লিউয়িসের টং গ্রামের বাসিন্দা। ১৯৩০ সালে ১৮ বছর বয়সে তাঁর মা ম্যারী অ্যানী যুক্তরাষ্ট্রে চলে আসেন এবং সেখানে তাঁর বাবা ফ্রেড ট্রাম্পের সাথে তাঁর মার পরিচয় হয়। তারা ১৯৩৬ সালে বিবাহ বন্ধনে আবদ্ধ হয়। ট্রাম্পের এক ভাই, রবার্ট (জন্ম: ১৯৪৮) এবং দুই বোন: ম্যারীঅ্যানী (জন্ম: ১৯৩৭) এবং এলিজাবেথ (জন্ম: ১৯৪২) রয়েছে। ট্রাম্পের বোন ম্যারীঅ্যানি যুক্তরাষ্ট্রের ফেডেরাল আদালতের একজন বিচারপতি। ট্রাম্পের আরেক ভাই ফ্রেড জুনিয়রের মৃত্যু হয়েছিল (১৯৩৮-১৯৮১) অতিরিক্ত মদ্যপানের দরুণ।


title: ডোনাল্ড ট্রাম্প

text:
ট্রাম্পের পিতামহ জার্মানীর অভিবাসী ছিলেন। তাঁর দাদা ফ্রেডেরিক ট্রাম্পের জার্মানীতে নিজের "ক্লোনডিক গোল্ড রাশ" নামের একটি রেস্তোরাঁ ছিল। তাঁর দাদা যুক্তরাষ্ট্রে অভিবাসী হয়ে আসেন ১৮৮৫ সালে। ডোনাল্ড ট্রাম্পের পরিবারের আসল পদবি ছিল মূলত "ড্রাম্পফ্" কিন্তু ১৭ শতাব্দিতে এটি অপভ্রংশ হয়ে ট্রাম্প হয়ে যায়। ট্রাম্প লিখিত ১৯৮৭ সালের একটি বই, দ্য আর্ট অব দ্য ডিল গ্রন্থে ট্রাম্প ভুলবশত উল্লেখ করে ছিলেন যে তাঁর দাদু ফ্রেডেরিক ট্রাম্প একজন সুইডিশ বংশোদ্ভূত। মূলত এই দাবি ছিল তাঁর বাবা ফ্রেড ট্রাম্পের। কিন্তু ট্রাম্প পরবর্তীকালে স্বীকার করেছিলেন যে তাঁর পূর্ব-পুরুষরা আসলে জার্মান বংশোদ্ভুত এবং তারা ১৯৯৯ সালে নিউ ইয়র্ক শহরে জার্মান-আমেরিকান স্টুবেন প্যারেডে সেনাবাহিনীর গ্র্যান্ড মার্শাল হিসেবে দায়িত্বরত ছিলেন।
ট্রাম্প পরিবারের দো-তলা বিশিষ্ট মক ট্যুডোর রিভাইভাল আদলে একটি বাড়ি ছিল যেখানে ডোনাল্ড ট্রাম্প কিউ-ফরেস্ট স্কুলে অধ্যয়নের সময় বসবাস করতেন। কিউ-ফরেস্টে ডোনাল্ড ট্রাম্পের বাবা ফ্রেড ট্রাম্প সম্পত্তির তত্ত্বাবধায়ক পরিষদের সদস্য ছিলেন। ১৯৮৩ সালের এক সাক্ষাৎকারে তাঁর বাবা ফ্রেড ট্রাম্প বলেছিলেন যে "ট্রাম্প ছেলেবেলায় ছিলেন খুবই দুরন্ত প্রকৃতির" যার দরুন ডোনাল্ড ট্রাম্পকে নিউ ইয়র্ক মিলিটারি একাডেমীতে ভর্তি করিয়ে দেওয়ার জন্য তাঁকে তৎপর হতে হয়েছিল। ট্রাম্প তাঁর অষ্টম শ্রেণী এবং হাইস্কুল জীবন নিউ ইয়র্ক মিলিটারি একাডেমীতেই শেষ করেন। ২০১৫ সালে ট্রাম্প এক বায়োগ্রাফারকে বলেছিলেন যে, নিউ ইয়র্ক মিলিটারি একাডেমী তাঁকে অন্যান্য ছেলেদের চেয়েও বেশি সামরিক প্রশিক্ষণ শিখিয়েছিল।


title: ডোনাল্ড ট্রাম্প

text: ট্রাম্প দুই বছর অব্দি ফোর্ডহ্যাম বিশ্ববিদ্যালয়ে অধ্যয়ন করেছিলেন। ট্রাম্প পেন্সিল্‌ভেনিয়া বিশ্ববিদ্যালয় অধীন হোয়ার্টন স্কুল অব বিজনেসেও অধ্যয়ন করেছেন। হোয়ার্টনে অধ্যয়নের সময় ট্রাম্প তাঁর বাবার প্রতিষ্ঠান "এলিজাবেথ ট্রাম্প অ্যান্ড সান" কোম্পানীতে কাজ করতেন। ট্রাম্প ১৯৬৮ সালে হোয়ার্টন বিজনেস স্কুল থেকে অর্থনীতির উপর স্নাতক ডিগ্রি অর্জন করেন।


title: ডোনাল্ড ট্রাম্প

text: ট্রাম্প স্ব-বিরোধী পন্থায় বিভিন্ন সময়ে তাঁর রাজনৈতিক বিষয়ক পাণ্ডিত্য এবং অবস্থান বর্ণনা করেছেন। পলিটিকো ট্রাম্পের রাজনৈতিক অবস্থান ব্যাখ্যা করেছেন "সারগ্রাহী, তাৎক্ষণিক উদ্ভাবনকারী এবং প্রায়শ স্ব-বিরোধী" হিসেবে। ট্রাম্প পূর্বে তাঁর রাজনৈতিক দলকে তালিকাভুক্ত ও সম্মিলিত করেছেন রিপাবলিকান পার্টি, ইনডিপেন্ডেস পার্টি এবং ডেমোক্রেটিক পার্টির সাথে।


title: ডোনাল্ড ট্রাম্প

text: ট্রাম্পের অভিবাসন বিরোধী রাজনীতি তাঁকে তাঁর শ্রমিক-শ্রেণীর সমর্থকদের মধ্যে বেশি জনপ্রিয় করে তুলেছিল। তাঁর প্রস্তাবিত নীতি এবং যুক্তরাষ্ট্রে রাজ্যসমূহ নিয়ে তাঁর বিবৃতি তাঁকে জনমত বিচারে রিপাবলিকান ফ্রন্ট-রানারে তাঁকে এগিয়ে রেখেছে। তাঁর কিছু বক্তব্য বেশ কিছু রাজনীতিবিদ এবং মূলধারার সংবাদ-মাধ্যম কর্তৃক বিতর্কিত বলে বিবেচিত হয়েছিল। রাজনৈতিক শুদ্ধতা (পলিটিক্যাল কারেক্টন্যাস) থেকে নিবৃত্তিই হলো তাঁর প্রচারকার্যের মূল বিষয়। ট্রাম্পের বেশিরভাগ বক্তব্যই হলো অভিবাসন এবং সীমান্ত রক্ষা, অবৈধ অভিবাসীদের নির্বাসন, যুক্তরাষ্ট্র-মেক্সিকান সীমান্তে দেয়াল নির্মাণ এবং অবৈধ মুসলিম অভিবাসীদের উপর অস্থায়ী নিষেধাজ্ঞা আরোপ নিয়ে। অধিকাংশ অবৈধ অভিবাসীরা মেক্সিকান-যুক্তরাষ্ট্র সীমান্ত দিয়ে যুক্তরাষ্ট্রে প্রবেশ করে বলে তাঁর অভিমত। রিপাবলিক পার্টিতে তাঁর প্রার্থীতা নিয়ে অনেক বিরোধিতা ও মতবিরোধ থাকলেও ট্রাম্পের মনোনয়ন প্রার্থীতা সফল হয়েছে মূলত ব্যাপক মিডিয়া কাভারেজে ও প্রচারের দরুন। তিনি বেশ অনেকবার উদ্ধত এবং বিতর্কিতমূলক বক্তব্য রেখেছিলেন যা মূলত তাঁর শ্রমিক-শ্রেণীর সমর্থকদের আকর্ষিত করেছিল। ট্রাম্পের রাজনৈতিক প্রতিদ্বন্দ্বীরা তাঁকে "বিভেদ সৃষ্টিকারী", "দায়িত্বজ্ঞানহীন" এবং "উৎপীড়ক" হিসেবে আখ্যায়িত করেছেন।


title: ডোনাল্ড ট্রাম্প

text: ট্রাম্প অনেক গণ্যমান্য সাংবাদিক, রাজনীতিবিদ এবং মনোনয়নপ্রার্থী প্রতিদ্বন্দ্বীদের বক্তব্যের মাধ্যমে ব্যক্তিগত আক্রমণ করেছেন। যারা ট্রাম্পকে ব্যক্তিগত আক্রমণ করেন কিংবা ট্রাম্প যাদের সাথে মতানৈক্যে পৌছাতে পারেন না, তাদের নিয়ে ট্রাম্পকে সামাজিক যোগাযোগ মাধ্যম টুইটারে বাগাড়ম্বরপূর্ণ টুইট করতে দেখা যায়।


title: ডোনাল্ড ট্রাম্প

text: ট্রাম্প তাঁর অভিবাসন নীতির মাধ্যমে আনুমানিক ১১ মিলিয়ন অবৈধ অভিবাসীদের যুক্তরাষ্ট্র থেকে নির্বাসিত করা এবং মেক্সিকান-যুক্তরাষ্ট্রের সীমান্তে একটি সু-দৃঢ় দেওয়াল নির্মাণের প্রস্তাবনা রাখেন। এরই পরিপ্রেক্ষিতে মেক্সিকোর সাবেক প্রেসিডেন্ট ফেলিপ কালডেরন বলেন যে, "এরকম গো-মূর্খ দেওয়াল নির্মাণের জন্য আমরা এক পয়সাও খরচ করতে আগ্রহী নয়। এবং এই ধরনের প্রস্তাবনা সম্পূর্ণই অর্থহীন।"


title: ডোনাল্ড ট্রাম্প

text: ট্রাম্প মধ্য-প্রাচ্য ভিত্তিক জঙ্গি সংগঠন আইসিসের উপর আক্রমণাত্মক বোমাবর্ষণের আহ্বান জানিয়েছে এবং যুক্তরাষ্ট্রের প্রতিটি মসজিদে গোয়েন্দা সংস্থার নজরদারী উপর পূর্ণ সমর্থন জ্ঞাপন করেছে।


title: ডোনাল্ড ট্রাম্প

text: ধর্ম নিয়ে ট্রাম্পের বহু দৃঢ় বাগাড়ম্বরপূর্ণ বক্তব্য রয়েছে। সন্ত্রাস এবং মুসলিম সম্প্রদায়কে একাত্ম করে ট্রাম্প যুক্তরাষ্ট্রে মুসলিম সম্প্রদায়ের উপর অস্থায়ী নিষেধাজ্ঞা আরোপের আহ্বান জানিয়েছেন। তিনি এমনকি বেন কার্সন এবং টেড ক্রুজের খ্রীষ্ট ধর্মে তাদের বিশ্বাস নিয়ে প্রশ্ন তোলেন। এছাড়াও তিনি যুদ্ধরত মার্কিন সেনা সদস্যদের দেখাশোনা, যুক্তরাষ্ট্রের সামরিক বাহিনীকে সুদৃঢ়করণ এবং বাণিজ্যিক চুক্তিগুলোকে যুক্তরাষ্ট্রের শ্রমিকদের অনুকূলে আনার বিষয় নিয়েও বক্তব্য রেখেছিলেন।


title: ডোনাল্ড ট্রাম্প

text: সাম্প্রতিক জঙ্গি হামলার প্রতিক্রিয়ার পরিপ্রেক্ষিতে ট্রাম্প বলেন, "যতক্ষণ পর্যন্ত না আমাদের দেশের প্রতিনিধিরা উপলব্ধি করতে পারছে আসলেই কি হচ্ছে, ততদিন অব্দি মুসলিমদের যুক্তরাষ্ট্রে প্রবেশের উপর সম্পূর্ণ নিষেধাজ্ঞা আরোপ করতে হবে"। তাঁর এই ধরনের বিতর্কিত বক্তব্য যুক্তরাষ্ট্রসহ পৃথিবীর অন্যান্য প্রান্তেও সমালোচনা কুড়িয়েছিল। তাঁর এই বক্তব্যে প্রতিবাদে বৃটিশ প্রধানমন্ত্রী ডেভিড ক্যামেরন, ফরাসী প্রধানমন্ত্রী ম্যানুয়েল ভালস্, সৌদি রাজপুত্র আল-ওয়ালিদ বিন তালাল এবং কানাডার বিদেশ মন্ত্রী স্টিফেনি ডিয়ন এবং পাশাপাশি রিপাবলিকান পার্টির সভাপতি রেইন্স প্রিবাস, রিপাবলিকান হাউস স্পিকার পল রায়ান, রিপাবলিকান সিনেট ম্যাজোরিটি নেতা মিচ ম্যাককোনেল প্রমুখ আরো অন্যান্য নেতারা নিন্দা জানিয়েছিল। যুক্তরাজ্যে ডোনাল্ড ট্রাম্পের প্রবেশের উপর নিষেধাজ্ঞা আরোপের জন্য একটি পেটিশ্যানের আয়োজন করা হয় যেখানে ৫,৪০,০০০ মানুষ সেখানে স্বাক্ষর করেন। খোদ ট্রাম্পের দল রিপাবলিক পার্টির অনেক সদস্যরা এই বলে ট্রাম্পের বিরোধিতা করেছিল যে, মুসলিমদের উপর নিষেধাজ্ঞা আরোপের প্রস্তাবনা রিপাবলিকান পার্টির রক্ষণশীল মূল্যবোধ, মার্কিন সংবিধানের প্রথম সংশোধনী এবং মার্কিন যুক্তরাষ্ট্রের সু-প্রাচীন অভিবাসী ঐতিহ্য নীতির পরিপন্থী। ট্রাম্পের সমালোচকরা তাঁর বিরোধিতা করে কিছু জিনিস নির্দিষ্ট করে বলেছেন যে, তাঁর প্রস্তাবনা মার্কিন যুক্তরাষ্ট্রের সন্ত্রাস-বিরোধী অভিযানে গুরুত্বপূর্ণ মুসলিম জোটভূক্ত দেশগুলোকে নিরুৎসাহিত করতে পারে এবং তাঁর এই বক্তব্য বরং আইসিসকে সহায়তা করতে পারে মুসলিম বিশ্বাসকে পুঁজি করে যুক্তরাষ্ট্রের বিরুদ্ধে তাদের অপপ্রচার চালানোর জন্য।


title: ডোনাল্ড ট্রাম্প

text: ২০১৩ সালের জানুয়ারি থেকেই ট্রাম্প ইসরায়েলে একজন জনপ্রিয় ব্যক্তিত্বে পরিণত হয়েছিলেন। ইসরায়েলেও তাঁর কিছু জমি রয়েছে। ট্রাম্প সোশ্যাল মিডিয়ায় একটি ভিডিও উন্মোচন করেছিলেন যেখানে ট্রাম্পকে ২০১৩ সালে ইসরায়েলের নির্বাচনে বেনজামিন নেতানিয়াহুর হয়ে নির্বাচনী প্রচারণা করতে দেখা যাচ্ছিল। কিন্তু মুসলিমদের নিয়ে ট্রাম্পের ঐ বিতর্কিত বক্তব্যে নেতানিয়াহুসহ বহু ইহুদি নেতাও এর বিরোধিতা করেছিলেন। ৮৪ জন নেসেট (ইসরায়েলের পার্লামেন্ট)সদস্য যাদের অনেকেরই মুসলিম ছিল, তাঁরা একটি পেটিশ্যানে স্বাক্ষর করে নেতানিয়াহুকে ট্রাম্পের সাথে সাক্ষাৎ না করার জন্য আহ্বান জানিয়েছিল। নেতানিয়াহুর উপর রাজনৈতিক চাপ বেড়ে যাবে ভেবে পরবর্তীতে ট্রাম্প নিজেই ইসারেয়েলে ভ্রমণ এবং নেতানিয়াহুর সাথে সাক্ষাৎ মুলতবি করেন।


title: ডোনাল্ড ট্রাম্প

text: ফক্স নিউজের এক বিতর্কানুষ্ঠানে যখন ট্রাম্পকে তাঁর মুসলিম প্রবেশ বিরোঢী প্রস্তাবনার সম্ভাব্যতা নিয়ে প্রশ্ন তোলা হয় (আনুমানিক ১,০০,০০০ মুসলিম অভিবাসী প্রতি বছর প্রবেশানুমতি দেওয়া হয়), ট্রাম্প তখন উল্লেখ করেন, বেলজিয়াম এবং ফ্রান্সের অবনতির জন্য তাদের মুসলিম অভিবাসন দায়ী। ট্রাম্প আরো বলেছেন যে, ব্রাসেলসে বাস করা "নরকে" বাস করার সমতুল্য হয়ে দাঁড়িয়েছে তাদের এই ভয়ানক অবস্থার জন্য মুসলিম অভিবাসন অন্যতম কারণ।


title: ডোনাল্ড ট্রাম্প

text: মুসলিম অভিবাসনের উপর ট্রাম্পের বিতর্কিত বক্তব্যকে কেন্দ্র করে যুক্তরাজ্যের পার্লামেন্টের ই-পেটিশ্যান ওয়েবসাইটে "ব্লক ডোনাল্ড জে ট্রাম্প ফ্রম ইউকে এন্ট্রি" নামের একটি পেটিশ্যান খোলা হয়। ডিসেম্বর ১১ সকাল ৫ টার মধ্যেই স্বাক্ষর সংখ্যার সর্বোমোট সংখ্যা দাঁড়ায় ৫,০০,০০০ এর চেয়েও বেশি।


title: ডোনাল্ড ট্রাম্প

text: জানুয়ারীর ১৮ তারিখে যুক্তরাজ্যের হাউস অব কমন্সে ট্রাম্পের উপর নিষেধাজ্ঞা জারি করা যায় কি না এ নিয়ে বিতর্কের আয়োজন করা হয় কিন্তু সেই বিতর্ক ফলপ্রদ হয় নি কেননা যুক্তরাজ্যের সংসদ সদস্যদের নিষেধাজ্ঞা আরোপের আইন পাস করার কোনরূপ ক্ষমতা নেই। তবে তিন ঘন্টার চেয়েও বেশি চলা এই বিতর্কে সংসদের উভয় পক্ষের সদস্যদের ট্রাম্পকে "পাগল" এবং "জঘন্য" হিসেবে আখ্যায়িত করতে শোনা যায়।


title: ডোনাল্ড ট্রাম্প

text: ট্রাম্প জীবনে তিনবার বিবাহ বন্ধনে আবদ্ধ হয়েছিলেন। তাঁর ব্যক্তিগতজীবন ব্যাপকভাবে মিডিয়া কাভারেজ অর্জন করেছিল।


title: ডোনাল্ড ট্রাম্প

text: ট্রাম্প মডেল ইভানা জেলনিকোভাকে এপ্রিল ৭, ১৯৭৭ সালে নিউ ইয়র্ক শহরের মার্বেল কলেজিয়েট চার্চে বিয়ে করেন। তাদের তিন সন্তান: ডোনাল্ড ট্রাম্প, জুনিয়র (জন্ম: ডিসেম্বর ৩১, ১৯৭৭) এবং এরিক ট্রাম্প (জন্ম: জানুয়ারী ৬, ১৯৮৪) এবং কন্যা ইভাঙ্কা ট্রাম্প (জন্ম: অক্টোবর ৩০, ১৯৮১) রয়েছে। ট্রাম্পের স্ত্রী ইভানা ১৯৮৮ সালে মার্কিন নাগরিকত্ব পেয়েছিলেন। তাঁর স্ত্রী ইভানা ট্রাম্প ১৯৮৯ সালে স্পাই ম্যাগাজিনকে দেওয়া এক সাক্ষাৎকারে ট্রাম্পকে "দ্য ট্রাম্প" হিসেবে সম্বোধন করার পর থেকেই ট্রাম্পের এই নামটি ব্যাপকভাবে মিডিয়া জগতে আলোড়ন ফেলে। ১৯৯০ এর প্রথম দিকে ইভানার সাথে ট্রাম্পের বৈবাহিক সম্পর্ক সামান্য উত্থান-পতন দেখা দেয় কেননা সেই সময় ট্রাম্প অভিনেত্রী মার্লা ম্যাপলসের সাথে বিবাহ বহির্ভূত সম্পর্কে জড়িয়ে পরেছিল। শেষে ১৯৯১ সালে ইভানা আর ট্রাম্পের বিবাহ-বিচ্ছেদ ঘটে।


title: ডোনাল্ড ট্রাম্প

text: ট্রাম্প আর অভিনেত্রী মার্লা ম্যাপলস্ অক্টোবর ১৩, ১৯৯৩ সালে একটি কন্যা শিশুর জন্ম দেয়। এর দুই মাস পরে ডিসেম্বর ২০, ১৯৯৩ সালে তারা দুইজন বিবাহ বন্ধনে আবদ্ধ হয়। কিন্তু ১৯৯৭ সালের মে মাসে তারা আলাদা হয়ে যায় এবং ১৯৯৯ সালের জুন মাসে তাদের বিবাহ-বিচ্ছেদ ঘটে।


title: ডোনাল্ড ট্রাম্প

text: ট্রাম্প ১৯৯০ এর মাঝামাঝি সময়ে মডেল কারা ইয়ঙ্গের সাথেও প্রণয়ে জড়িয়ে পরেন। এছাড়া রাজকুমারী ডায়ানার প্রতিও ট্রাম্পের অনুরক্তি ছিল। ট্রাম্প ১৯৯৭ সালে তাঁর বই "দ্য আর্ট অব কামব্যাক"-এ লিখেছিলেন, "আমার শুধু একটি অনুতাপই রয়েছে যে আমি কখনও ডায়ানা স্পেন্সারকে প্রণয় প্রার্থনা করার সুযোগ পায় নি"। তিনি আরও বলেন, "তাঁর (ডায়ানা) সাথে আমার বিভিন্ন অনুষ্ঠানে সাক্ষাৎ হয়েছিল... তিনি একজন প্রকৃত রাজকুমারী- একজন স্বপ্ন বালিকা (ড্রিম ল্যাডি)"


title: ডোনাল্ড ট্রাম্প

text: ট্রাম্প ১৯৯৮ সালে স্লোভেনিয়ান-বংশোদ্ভুত মডেল মেলানিয়া নসের সাথে প্রণয় সম্পর্কে জড়িয়ে পরেন এবং ২০০৫ সালের জানুয়ারীর ২২ তারিখে ফ্লোরিডার পাম বিচ দ্বীপে বেথেসডা-বাই-দ্য-সি এপিসকোপাল চার্চে বিবাহ বন্ধনে আবদ্ধ হন। ২০০৬ সালে ট্রাম্পের স্ত্রী মেলানিয়া মার্কিন নাগরিকত্ব লাভ করেন এবং একই বছর ২০০৬ সালে মিলেনিয়া এবং ট্রাম্প, ব্যারন উইলিয়াম ট্রাম্প নামের একটি পুত্র সন্তানের জন্ম দেয়।


title: ডোনাল্ড ট্রাম্প

text: ট্রাম্পের সাতজন নাতি-নাতনি রয়েছে। যার মধ্যে পাঁচ জন হলো তাঁর পুত্র ডোনাল্ড জুনিয়রের (কাই ম্যাডিসন, ডোনাল্ড জন ৩য়, ট্রিস্টান মিলস, স্পেন্সার ফ্রেডেরিক এবং ক্লো সোফিয়া) এবং বাকি দু'জন হলো তাঁর কন্যা ইভাঙ্কা ট্রাম্পের (অ্যারাবেলা রোজ এবং জোসেফ ফ্রেডেরিক)।


title: ডোনাল্ড ট্রাম্প

text: ট্রাম্প হলেন একজন প্রেসবিট্যারিয়ান। ২০১১ সালের এপ্রিল মাসে ৭০০ ক্লাবকে দেওয়া এক সাক্ষাৎকারে ট্রাম্প বলেন, "আমি একজন প্রোটেস্ট্যান্ট, একজন প্রেসবিট্যারিয়ান। এবং অনেক বছর ধরে গির্জার সাথে আমার একটি ভাল সম্পর্ক রয়েছে। আমি মনে করি ধর্ম একটি বিস্ময়কর জিনিস। আমি মনে করি আমার ধর্ম অপরূপ"। নির্বাচনী প্রচারকার্যের ডোনাল্ড তাঁর শ্রোতাবৃন্দদের উদ্দেশ্যে বলেছিলেন তাঁর বই "দ্য আর্ট অব দ্য ডিল" হলো তাঁর দ্বিতীয় পছন্দের গ্রন্থ এবং তিনি আরো বলেন, "তোমরা কী জানো আমার প্রথম পছন্দের বই কোনটি? বাইবেল! কোন কিছুই বাইবেলের সমতুল্য নই"।


title: ডোনাল্ড ট্রাম্প

text: ট্রাম্প এক বিবৃতিতে বলেছিলেন যে, হলি কম্যুনিয়নে অংশগ্রহণ করার সময় তিনি ঈশ্বরের কাছে তাঁর পাপের জন্য ক্ষমা প্রার্থনা করেন নি। তিনি আরো বলেন, "আমি মনে করি.. আমি যদি কোন ভুল করি, আমি চেষ্টা করবো সেই ভুল শোধরানোর জন্য। আমার ভুল সংশোধনের জন্য আমি কখনও ঈশ্বরের শরণাপন্ন হই না"।


title: ডোনাল্ড ট্রাম্প

text: ট্রাম্পের সাথে টনি পারকিন্স এবং রালফ্ রিডের মত বহু ইভাঞ্জেলিক্যাল এবং খ্রীষ্টান নেতার সাথে ভাল সম্পর্ক রয়েছে। ২০১৬ সালের মার্কির যুক্তরাষ্ট্রের রাষ্ট্রপতি পদে প্রচারের সময় তিনি গ্রীক অর্থোডোক্স পাদ্রী ইমান্যুয়েল লেমেলসনের কাছ থেকে আশীর্বাদ গ্রহণ করেন।


title: ডোনাল্ড ট্রাম্প

text: কিন্তু পোপ ফ্রান্সিস দাবি করেছেন যে, অভিবাসন নিয়ে ট্রাম্পের মতাদর্শ খ্রীষ্টীয় শিক্ষার পরিপন্থী: "একজন ব্যক্তি যে সম্পর্কের সেতু নির্মাণের পরিবর্তে শুধু বিভেদের দেওয়াল নির্মাণের কথা চিন্তা করে, সে কখনও সত্যিকারের খ্রীষ্টান হতে পারে না। এটি গসপেল পরিপন্থী"। তাঁকে নিয়ে পোপ ফ্রান্সিসের সমালোচনাকে ট্রাম্প "মর্যাদাহানিকর" হিসেবে উল্লেখ করে আরো বলেছেন যে, মেক্সিকান সরকার তাদের রাজনৈতিক ফায়দা লুটতে পোপকে ব্যবহার করছেন। ট্রাম্প আরো বলেন, "কারণ তারা (মেক্সিকান সরকার) মার্কিন যুক্তরাষ্ট্রকে শেষ করে দেওয়ার পন্থা অবিরত রাখতে চায়"। ট্রাম্প আরো বলেন যে, যদি কখনও আইসিস ভ্যাটিকান আক্রমণ করে তবে পোপ এই বলে তাঁর অনুতাপ প্রকাশ করবেন যে যদি ট্রাম্পের প্রেসিডেন্ট হওয়ার জন্য প্রার্থনা করতাম, তবে এই ধরনের ঘটনা কখনও হতো না।


title: ডোনাল্ড ট্রাম্প

text: ইহুদি-আমেরিকান সম্প্রদায়ের সাথেও ট্রাম্পের সু-সম্পর্ক রয়েছে। ২০১৫ সালে একটি ইহুদি দৈনিক পত্রিকা অ্যালজেমেইনার জার্নালের এক পুরস্কার বিতরণী অনুষ্ঠানে "অ্যালজেমেইনার লিবার্টি অ্যাওয়ার্ড" পুরষ্কার গ্রহণকালে ট্রাম্প বলেন, "শুধু ইহুদি নাতি-নাতনিই নয়, আমার ইহুদি কন্যাও রয়েছে (ইভাঙ্কা তাঁর স্বামী জ্যারেড কুশনারের সাথে বিয়ের পূর্বে ইহুদি ধর্মে দিক্ষিত হয়েছিল) এবং আমি খুবই গর্বিত এটি নিয়ে... তাঁর (ইভাঙ্কার) ইহুদি হওয়ার কথা ছিল না কিন্তু তবুও আমি খুশি যে সে ইহুদি হয়েছে"।


title: ৩৯তম জাতীয় চলচ্চিত্র পুরস্কার (বাংলাদেশ)

text: ৩৯তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত পুরস্কার। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।


text: ২৫ ফেব্রুয়ারি, ২০১৬ তারিখে তথ্য মন্ত্রণালয়ে থেকে একটি প্রজ্ঞাপন জারির মাধ্যমে 'জাতীয় চলচ্চিত্র পুরস্কার ২০১৪' ঘোষণা করা হয়। এই বছর ২৬টি শ্রেণীতে ২৯ জন শিল্পী ও কুশলীকে ‘জাতীয় চলচ্চিত্র পুরস্কার ২০১৪’ প্রদান করা হয়। এই বছর সর্বোচ্চ ৫টি পুরস্কার পায় মাসুদ পথিক পরিচালিত সরকারি অনুদানের ছবি ‘নেকাব্বরের মহাপ্রয়াণ’। এছাড়া সৈকত নাসির পরিচালিত ‘’ চলচ্চিত্রটি ৪টি পুরস্কার লাভ করে। দেশা দ্য লিডার গান গেয়ে প্রথমবারের মতো জাতীয় চলচ্চিত্র পুরস্কারে ভূষিত হন মাহফুজ আনাম জেমস। আজীবন সম্মাননা পান অভিনেতা সৈয়দ হাসান ইমাম ও অভিনেত্রী রানী সরকার।


text: ১১ মে ২০১৬ তারিখে বঙ্গবন্ধু আন্তর্জাতিক সম্মেলন কেন্দ্রে প্রধানমন্ত্রী শেখ হাসিনা ২০১৪ সালের জাতীয় চলচ্চিত্র পুরস্কার প্রাপ্তদের হাতে পুরস্কার তুলে দেন।তথ্য মন্ত্রণালয় ২৫ ফেব্রুয়ারি পুরস্কার ঘোষণা করে। এতে শ্রেষ্ঠ চলচ্চিত্র, শ্রেষ্ঠ কাহিনীকার ও শ্রেষ্ঠ সংলাপ রচয়িতা এই তিন শাখায় বৃহন্নলা পুরস্কার লাভ করে। পুরস্কার ঘোষণার পর এই চলচ্চিত্রের নির্মাতার উপর গল্প চুরি করার অভিযোগ ওঠে। অভিযোগ ওঠে ছবিটি সৈয়দ মুস্তাফা সিরাজ রচিত গল্প 'গাছটি বলেছিল' অবলম্বনে নির্মাণ করা হয়েছে। পরবর্তীতে, অভিযোগ খতিয়ে দেখতে তথ্য মন্ত্রণালয় চলচ্চিত্রের পরিচালক মুরাদ পারভেজকে কারণ দর্শানোর নোটিস দেয় ও একটি তদন্ত কমিটি গঠন করে। পরে তদন্ত কমিটি অভিযোগের সত্যতা পাওয়ার পর মন্ত্রিপরিষদের সভায় চলচ্চিত্রটিকে দেয়া তিনটি শাখার সবকটি পুরস্কার বাতিলের সিদ্ধান্ত নেয়া হয়।


title: ইসোমিপ্রাজল

text: ইসোমিপ্রাজল () হচ্ছে একটি প্রোটন পাম্প ইনহিবিটর যা H/K-এটিপেজ কে নিবৃত করার মাধ্যমে গ্যাস্ট্রিক এসিড নিঃসরণ কমায়। এটি ডিসপেপসিয়া, পেপ্টিক আলসার, গ্যাস্ট্রইসোফ্যাজিয়াল রিফ্লাক্স ডিজিজ ও জলিনজার-এলিসন সিন্ড্রোম এর চিকিৎসায় ব্যবহৃত হয়।


title: ইসোমিপ্রাজল

text: ইসোমিপ্রাজল হলো ওমিপ্রাজল-এর এস-এনানশিওমার। ইসোমিপ্রাজল স্ট্রোনশিয়াম-এর জেনেরিক ভার্শন বিশ্বব্যাপী বিক্রিত হচ্ছে।


title: ইসোমিপ্রাজল

text: গ্যাস্ট্রইসোফ্যাজিয়াল রিফ্লাক্স ডিজিজ, পেপ্টিক আলসার, ইসোফ্যাগাসের ক্ষয়মূলক প্রদাহের চিকিৎসায় ইসোমিপ্রাজল ব্যবহৃত হয়। এছাড়া দীর্ঘমেয়াদী ব্যথানাশক ওষুধ সেবনের ফলে সৃষ্ট পাকস্থলীর আলসার প্রতিরোধে ব্যবহার করা হয়। ক্রন্স ডিজিজের সাথে সম্পর্কিত অন্ত্রীয় ঘা এর চিকিৎসাতেও এর ব্যবহার রয়েছে।


title: ইসোমিপ্রাজল

text: সাধারণ পার্শ্বপ্রতিক্রিয়াসমূহ হচ্ছে মাথাব্যথা, পাতলা পায়খানা, বমিভাব, পেট ফাঁপা, ক্ষুধাবোধ কমে যাওয়া, কোষ্ঠকাঠিন্য, মুখ শুকিয়ে যাওয়া, পেটব্যথা ইত্যাদি।


title: ইসোমিপ্রাজল

text: প্রোটন পাম্প ব্যবহারের সাথে নিতম্ব ভেঙে যাবার ঝুঁকি রয়েছে। এছাড়া ক্লস্ট্রিডিয়াম ডিফিসিল ডায়রিয়া হবার সম্ভাবনা আছে। রোগীদের নিবিড় পরিচর্যা কেন্দ্রে আলসার প্রতিরোধ করার জন্য এটা ব্যবহৃত হলেও এক্ষেত্রে নিউমোনিয়া হবার সম্ভাবনা ৩০% বেড়ে যায়।


title: পাবনা মানসিক হাসপাতাল

text: পাবনা মানসিক হাসপাতাল মানসিকভাবে প্রতিবন্ধী, অসুস্থ অথবা আহতকে ঔষধ ও শল্যচিকিৎসা এবং যথাযথ সেবাশুশ্রূষা প্রদানকারী প্রতিষ্ঠান। এটি বাংলাদেশ এর একমাত্র মানসিক হাসপাতাল। পাবনা মানসিক হাসপাতালে সরকার অনুমোদিত একটি জনকল্যাণ সংস্থা রয়েছে। রোগীরা সুস্থ হওয়ার পর তাদের নিজ বাড়িতে পৌঁছানোর খরচ এই সংস্থা বহন করে। জীবন রক্ষাকারী ঔষধপত্রও এই সংস্থা সরবরাহ করে থাকে। এছাড়াও হাসপাতালে থাকা অবস্থায় সক্ষম রোগীদের চাকুরি বা কাজের ব্যবস্থাও এই সংস্থাটিই করে।


title: পাবনা মানসিক হাসপাতাল

text: ১৯৫৭ সালে তৎকালীন পাবনা জেলার সিভিল সার্জন একটি জমিদার বাড়িতে এটি প্রতিষ্ঠা করেন। ১৯৫৯ সালে জেলা শহর থেকে প্রায় ৮ কিলোমিটার দূরে হেমায়েতপুরে ১১২.২৫ একরের একটি চত্বরে হাসপাতালটি স্থানান্তরিত হয়। প্রাথমিক পর্যায়ে শয্যা সংখ্যা ছিল ৬০, যা পরবর্তীকালে বৃদ্ধি পেয়ে ২০০-তে দাঁড়ায়। পরে ১৯৬৬ সালে আরও ২০০ শয্যা যুক্ত হয়। মোট শয্যার ২৮০টি নন-পেয়িং এবং ১২০টি পেয়িং। হাসপাতালটির মোট ১৮টি ওয়ার্ডের মধ্যে পুরুষ রোগীদের জন্য ১৩টি (১১টি নন-পেয়িং, ২টি পেয়িং) এবং মহিলা রোগীদের জন্য ৫টি (৪টি নন-পেয়িং, ১টি পেয়িং) নির্দিষ্ট। সম্প্রতি আরও ১০০ শয্যা সংযোজনের কাজ চলছে।


title: পাবনা মানসিক হাসপাতাল

text: বাংলাদেশ সরকারের সমাজকল্যাণ অধিদপ্তর থেকে এই সংস্থা বাৎসরিক অনুদান পায়। এছাড়া এটি দুগ্ধখামার, কৃষি খামারসহ কয়েকটি প্রকল্পও পরিচালনা করে। এসব কার্যক্রম থেকে অর্জিত অর্থ রোগীদের কল্যাণে ব্যবহূত হয়। বিভিন্ন বেসরকারি সংস্থা এবং ব্যক্তিগত ও ব্যবসায়িক প্রতিষ্ঠান থেকেও সংস্থাটি অনুদান পায়।


title: ২০১৬ দক্ষিণ এশীয় গেমসে বাংলাদেশ

text: ২০১৬ দক্ষিণ এশীয় গেমসে বাংলাদেশ ৪০৯ জন প্রতিযোগি ২২টি ক্রীড়ায় দলগত ও ব্যক্তিগত পর্যায়ে অংশগ্রহণ করে। ২০১৬ সালের ৫ ফেব্রুয়ারি থেকে ১৬ ফেব্রুয়ারি পর্যন্ত ভারতের শিলং ও গুয়াহাটিতে অনুষ্ঠিত এ আসরে বাংলাদেশ ৪ টি স্বর্ণ পদকসহ মোট ৭৫ টি পদক অর্জন করে।


title: ২০১৬ দক্ষিণ এশীয় গেমসে বাংলাদেশ

text: বাংলাদেশ ৪ টি স্বর্ণ পদকসহ মোট ৭৫ টি পদক অর্জন করে।


title: জেলে ত্রিশ বছর

text: জেলে ত্রিশ বছর - ব্রিটিশ :পাক-ভারতের স্বাধীনতা সংগ্রামের ইতিহাস হচ্ছে ত্রৈলোক্যনাথ চক্রবর্তী রচিত আত্মজীবনীমূলক গ্রন্থ। সুবোধ সেনগুপ্ত ও অঞ্জলি বসু সম্পাদিত, "সংসদ বাঙালি চরিতাভিধান", প্রথম খণ্ড, সাহিত্য সংসদ, কলকাতা, সংশোধিত পঞ্চম সংস্করণ, তৃতীয় মুদ্রণঃ নভেম্বর ২০১৩, পৃষ্ঠা ২৭৮, বইটি ১৯৫৩ সালে প্রথম প্রকাশিত হয় এবং ব্যক্তিগত উদ্যোগে লেখক নিজেই প্রকাশ করেন।


title: জেলে ত্রিশ বছর

text: "জেলে ত্রিশ বছর" বইটি তদানীন্তন পাকিস্তান সরকার নিষিদ্ধ ও বাজেয়াপ্ত ঘোষণা করে।


title: জেলে ত্রিশ বছর

text: এই বইয়ে আন্দামানের সেলুলার জেলের বন্দিদের জীবনের মর্মস্পর্শী বিবরণ আছে। আন্দামানের বন্দি জীবন ছিলো অমানবিক ও দুঃসহ। প্রায় জনমানবহীন দ্বীপের মধ্যে বিচ্ছিন্ন অবস্থায় ছোট ছোট সেলে আবদ্ধ থাকার সশ্রম দণ্ডে অনেকেই মানসিক ভারসাম্য হারিয়ে ফেলতেন, কেউ কেউ আত্মহত্যা পর্যন্ত করতেন।


title: জেলে ত্রিশ বছর

text: উক্ত বইটিতে তাঁর সংগৃহীত ৩২০ জন বিপ্লবী ও স্বাধীনতা সংগ্রামীদের আলোকচিত্র আছে। এর সাথে আছে বহু বিপ্লবীর নাম, নিবাস, সংক্ষিপ্ত পরিচয় ও বিপ্লবী কর্মকান্ডের বিবরন। ভারতীয় স্বাধীনতা আন্দোলনের অন্যতম আকর গ্রন্থ হিসেবে এই বইটি সুপরিচিত।


title: শাকবাড়িয়া নদী

text:
শাকবাড়িয়া নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ৩২ কিলোমিটার, গড় প্রস্থ ২৪০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শাকবাড়িয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৫।
এই নদীর মোহনায় গড়ে উঠেছে অনেকগুলো বড় বড় বাজার ৷ এর মধ্যে কাটকাটা, জোড়শিং, ৪ নং কয়রা অন্যতম ৷
শাকবাড়িয়া নদীটি খুলনা জেলার কয়রা উপজেলার নালিয়ান রেঞ্জ ইউনিয়ন এলাকায় প্রবহমান কয়রা নদী হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলার একই ইউনিয়ন এলাকায় প্রবহমান অর্পণগাছিয়া নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক দ্বিতীয় শ্রেণির নৌপথ হিসেবে স্বীকৃত।


title: শাতলা-হারতা-নাথারকান্দা নদী

text: সাতলা-হারতা-নাথারকান্দী নদী বাংলাদেশের দক্ষিণ-পশ্চিমাঞ্চলের বরিশাল ও পিরোজপুর জেলার একটি নদী। নদীটির দৈর্ঘ্য ২২ কিলোমিটার, গড় প্রস্থ ১৪১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শাতলা-হারতা-নাথারকান্দা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৫।


title: শাতলা-হারতা-নাথারকান্দা নদী

text: সাতলা-হারতা-নাথারকান্দী নদীটি বরিশাল জেলার উজিরপুর উপজেলার সাতলা ইউনিয়ন এলাকায় প্রবহমান বিশারকন্দী-বাগধা নদী হতে উৎপত্তি লাভ করেছে। অতঃপর এই নদীর জলধারা উজিরপুর উপজেলায় সাতলা-হারতা নামে এবং বানারীপাড়া উপজেলায় নাথারকান্দা নামে প্রবাহিত হয়েছে। এই নদীর নাথারকান্দা অংশটি পিরোজপুর জেলার নেছারাবাদ উপজেলার সুটিয়াকাঠি ইউনিয়ন অবধি এবং হারতা অংশটি বরিশাল বানারীপাড়া উপজেলার সৈয়দকাঠি ইউনিয়ন অবধি প্রবাহিত হয়ে সন্ধ্যা নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয়। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।


title: শালদহ নদী

text: শালদহ নদী বাংলাদেশের দক্ষিণ-পশ্চিমাঞ্চলের বাগেরহাট, গোপালগঞ্জ ও পিরোজপুর জেলার একটি নদী। নদীটির দৈর্ঘ্য ৮ কিলোমিটার, গড় প্রস্থ ৩৪০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শালদহ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৭।


title: শালদহ নদী

text: শালদহ নদীটি বাগেরহাট জেলার চিতলমারী উপজেলার কলাতলা ইউনিয়ন এলাকায় প্রবহমান মধুমতি নদী হতে উৎপত্তি লাভ করেছে। অতঃপর এই নদীর জলধারা মালিখালী ইউনিয়ন পেরিয়ে পিরোজপুর জেলার নাজিরপুর উপজেলার শঙ্করীকাটি ইউনিয়ন এলাকায় প্রবহমান কালীগঙ্গা নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।


title: মৌলভীবাজার পৌরসভা

text: মৌলভীবাজার পৌরসভা বাংলাদেশের মৌলভীবাজার জেলার একটি নগরভিত্তিক স্থানীয় সরকার সংস্থা। ১৯৮৭ সালে এই পৌরসভাটি প্রতিষ্ঠিত হয়। এটি একটি "ক" শ্রেণির পৌরসভা। মৌলভীবাজার পৌর এলাকার আয়তন ১০.৩৬ বর্গ কিলোমিটার ও জনসংখ্যা ৫৬,২৩৫ জন।


title: মৌলভীবাজার পৌরসভা

text:
১৮৮২ সালে তৎকালীন ব্রিটিশ আমলে গোবিন্দশ্রীর মৌলভী কুদরতউল্লাহ এর সৃষ্ট বাজারকে কেন্দ্র করে মৌলভীবাজার শহরের গোড়াপত্তন হয়। ১৮৮৭ সালে এ শহরে মৌলভীবাজার পৌরসভা প্রতিষ্ঠিত হয়।
১৯৩২ সালে প্রথম চেয়ারম্যান নির্বাচন হয় ও এতে খান বাহাদুর দেওয়ান আলাউদ্দিন আহমদ চৌধুরী চেয়ারম্যান নির্বাচিত হন। বর্তমানে মৌলভীবাজার শহর মনু নদীর তীর ঘেষে ৯২ টি চা বাগান দ্বারা বেষ্টিত।


title: মৌলভীবাজার পৌরসভা

text: মৌলভীবাজার পৌরসভার আয়তন ১০.৩৬ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।


title: মৌলভীবাজার পৌরসভা

text: ২০১১ সালের আদমশুমারি অনুসারে, মৌলভীবাজার পৌরসভা এলাকার জনসংখ্যা ৫৬,২৩৫ জন।


title: সুগন্ধা নদী

text: সুগন্ধা নদী বাংলাদেশের দক্ষিণ-পশ্চিমাঞ্চলের বরিশাল ও ঝালকাঠি জেলার একটি নদী। নদীটির দৈর্ঘ্য ২১ কিলোমিটার, গড় প্রস্থ ৪০০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সুগন্ধা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯০।


title: সুগন্ধা নদী

text: সুগন্ধা নদীটি ঝালকাঠি জেলার নলছিটি উপজেলার দপদপিয়া ইউনিয়ন এলাকায় প্রবহমান কীর্তনখোলা নদী হতে উৎপত্তি লাভ করেছে। অতঃপর এই নদীর জলধারা মগড়া, নলছিটি পৌরসভা, কুলকাটি ও পোনাবালিয়া ইউনিয়ন অতিক্রম করে ঝালকাঠি জেলার ঝালকাঠি সদর উপজেলার গাবখান ধানসিঁড়ি ইউনিয়ন পর্যন্ত প্রবাহিত হয়ে বিশখালী নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক প্রথম শ্রেণির নৌপথ হিসেবে স্বীকৃত।


title: সন্ধ্যা নদী

text: সন্ধ্যা নদী বাংলাদেশের দক্ষিণ-পশ্চিমাঞ্চলের বরিশাল ও পিরোজপুর জেলার একটি নদী। নদীটির দৈর্ঘ্য ৬১ কিলোমিটার, গড় প্রস্থ ৫৯০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সন্ধ্যা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯১।


title: সন্ধ্যা নদী

text: সন্ধ্যা নদীটি বরিশাল জেলার বাবুগঞ্জ উপজেলার রহমতপুর ইউনিয়ন এলাকায় প্রবহমান আড়িয়াল খাঁ নদ হতে উৎপত্তি লাভ করেছে। অতঃপর এই নদীর জলধারা পিরোজপুর সদর উপজেলার শরীকতলার ধুমরীতলা পর্যন্ত প্রবাহিত হয়ে কচা নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক তৃতীয় শ্রেণির নৌপথ হিসেবে স্বীকৃত।


title: নারোদ নদী

text: নারোদ নদী বাংলাদেশের উত্তর-পশ্চিমাঞ্চলের নাটোর জেলার একটি নদী। নদীটির দৈর্ঘ্য ১৬ কিলোমিটার, গড় প্রস্থ ২৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নারোদ নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৬৭।


title: নারোদ নদী

text: নারোদ নদীটি নাটোর জেলার নাটোর সদর উপজেলার কাপুরিয়া ইউনিয়ন এলাকায় প্রবহমান মুসাখান নদী হতে উৎপত্তি লাভ করেছে। অতঃপর এই নদীর জলধারা একই জেলার গুরুদাসপুর উপজেলার নাজিরপুর ইউনিয়ন পর্যন্ত প্রবাহিত হয়ে বড়াল আপার নদীতে নিপতিত হয়েছে। মৌসুমি প্রকৃতির এই নদীতে সারাবছর পানিপ্রবাহ থাকে না। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। কিন্তু শুকনো মৌসুমে, বিশেষত মার্চ-এপ্রিলের দিকে নদীটি পুরোপুরি শুকিয়ে যায়। পলির প্রভাবে এই নদীর তলদেশ যেমন দিনদিন ভরাট হয়ে যাচ্ছে, তেমনি নাটোর চিনিকলের নিঃসৃত বর্জ্যে নদীটি মারাত্মকভাবে দূষিত হয়ে পড়েছে।বর্তমানে নদীটির প্রধান শত্রু হল চিনিকল,প্রান কোম্পানি,এবং জনগন।নাটোর জেলায় এ নদীকে কেন্দ্র করে অনেক বাজার হাট প্রতিষ্টান গড়ে উঠেছে,নাটোর শহর এ নদীর চিত্র আরও মারাত্মক অনেক বাড়ী এবং প্রতিষ্টান এর জায়গা দখল করে গড়ে উঠেছে ফলে নদী ভরাট হচ্ছে এবং চিনিকল,প্রান কোম্পানি,ও শহরের বর্জ্য পদার্থে পানি/জল দুষিত হচ্ছে ফলে মাছসহ অনান্য জলজপ্রানী বিলুপ্ত হচ্ছে এবং মাটি,পানি/জল,বায়ু দুষন হচ্ছে পরিবেশ নষ্ট হচ্ছে।jiban ck


title: ২০১১ শীতকালীন দক্ষিণ এশীয় গেমস

text: ২০১১ শীতকালিন দক্ষিণ এশীয় গেম্‌স (অফিসিয়াল নাম ১ম শীতকালিন দক্ষিণ এশীয় গেম্‌স) হল দক্ষিণ এশিয়ার বহু-ক্রীড়া প্রতিযোগিতা দক্ষিণ এশীয় গেম্‌সের ১ম শীতকালিন আসর যা জানুয়ারি ২০১১ এ ভারতের হিমালয়া প্রদেশে উত্তরাখণ্ডের দেরাদুন ও অলিতে অনুষ্ঠিত হয়। আসরটি ভারতীয় অলিম্পিক এসোসিয়েশন ও ভারতীয় শীতকালিন ক্রীড়া ফেডারেশন যৌথভাবে পরিচালনা করে। এর উদ্ভোধনী আসর ১০ জানুয়ারি ২০১১ তারিখে দেরাদুনের এবং সমাপনী অনুষ্ঠান ১৬ জানুয়ারি ২০১১ তারিখে অলিতে অনুষ্ঠিত হয়।


title: ২০১১ শীতকালীন দক্ষিণ এশীয় গেমস

text: আইস স্কেটিং ও আইস হকি ১০-১২ জানুয়ারি ২০১১ দেরাদুনে এবং আইস স্কিয়িং ও স্নোবোডিং ১৪-১৬ জানুয়ারি ২০১১ অলিতে অনুষ্ঠিত হয়।সার্কভুক্ত ৭টি দেশ অংশগ্রহণ করে। একমাত্র আফগানিস্তান অংশগ্রহণ করেনি।


title: ২০১১ শীতকালীন দক্ষিণ এশীয় গেমস

text: ২০১১ শীতকালীন দক্ষিণ এশীয় গেম্‌সে ৪টি ক্রীড়া ১৯টি ইভেন্টে অনুষ্ঠিত হয়। আলপাইন স্কিইং স্লালম, দৈত্য স্লালম এবং সুপার জি সমন্বয়ে পুরুষ ও মহিলা উভয় মিলে ৬টি ইভেন্টে অনুষ্ঠিত হয়। ক্রস-কান্ট্রি স্কিইং ৩টি পুরুষ যথা: ১০ কি:মি:, ১৫ কি:মি: ও ৪×১০কি:মি: এবং মহিলাদের ৩টি যথা ৩ কি:মি:, ৫কি:মি: ও ১০ কি:মি: ইভেন্টে আয়োজিত হয়েছিল। স্নোবোডিং একক ও দৈত্য ২টি করে পুরুষ ও মহিলা মিলে ৪টি ইভেন্ট অনুষ্ঠিত হয়। শর্ট ট্রাক স্কেটিং এ পুরুষ ও মহিলা উভয়ে ১টি করে ইভেন্ট অনুষ্ঠিত হয়।


title: ২০১১ শীতকালীন দক্ষিণ এশীয় গেমস

text: স্কিইং এবং স্নোবোডিং অলিতে অলি জিএমভিএনএল রিসর্টে এবং স্কেটিং ও আইস হকি দেরাদুনের দেরাদুন আএসসি এরিনাতে অনুষ্ঠিত হয়েছিল।* খেলার জন্য পদক প্রতিযোগিতায় নির্ধারিত ছিল কিন্তু ভারত ছাড়া অন্য কোন দেশ অংশগ্রহণ না করায় এটি নমুনা প্রদর্শিত খেলা হয়ে ওঠে।


title: মার্ক রেগেভ

text: মার্ক রেগেভ ( হিব্রু: מארק רגב, ) (জন্ম-১৯৬০) একজন ইসরায়েলি কূটনীতিক ও সরকারি কর্মকর্তা, এবং সেপ্টেম্বর ২০১৫ পর্যন্ত যুক্তরাজ্যে ইসরায়েলের রাষ্ট্রদূত  ছিলেন। ইতিপূর্বে, তিনি ছিলেন ইসরায়েলি প্রধানমন্ত্রীর প্রধান মুখপাত্র, এ পদে তিনি ২০০৭ হতে ২০১৫ পর্যন্ত দায়িত্ব পালন করেন। অস্ট্রেলিয়ায় জন্মগ্রহণকারী মার্ক রেগেভ ১৯৮২ সালে ইসরায়েলে চলে যান।


title: মার্ক রেগেভ

text: মার্ক রেগেভ এর পূর্বে নাম ছিল মার্ক ফ্রেইবার্গ । তার জন্ম হয়েছিল অস্ট্রেলিয়ার মেলবোর্নে, ১৯৬০ সালে এবং মার্টিন ও ফ্রেডা ফ্রেইবার্গ হলেন তার বাবা ও মা। তিনি মাউন্ট স্কোপাস মেমোরিয়াল কলেজে পড়েন। এরপর মেলবোর্ন ইউনিভার্সিটি হতে রাষ্ট্রবিজ্ঞান ও ইতিহাস বিষয়ে স্নাতক ডিগ্রী লাভ করেন। তিনি রাষ্ট্রবিজ্ঞান বিষয়ে হিব্রু ইউনিভার্সিটি অফ জেরুজালেম হতে, এবং ব্যবস্থাপনায় বোস্টন ইউনিভার্সিটি হতে মাস্টার্স ডিগ্রী নেন।


title: মার্ক রেগেভ

text: রেগেভ তার যৌবনে, ইহুদ হাবোনিয়াম (Ichud Habonim) নামে একটি ইহুদি সমাজবাদী যুব দলের এবং মেলবোর্ন ইউনিভার্সিটির ইহুদি ছাত্র সংগঠন এর সদস্য ছিলেন। তিনি ১৯৮২ সালে ইসরায়েলে চলে যান এবং কিব্বুত্জ তেল কাৎজির নামক যায়গায় কর্মরত ছিলেন। তিনি ইসরায়েলে তার নাম ফ্রেইবার্গ হতে হিব্রুতে রুপান্তরিত করে রেগেভ রাখেন।


title: মার্ক রেগেভ

text: রেগেভ আন্তর্জাতিক সম্পর্ক ও কৌশলের উপর একজন প্রভাষক হিসেবে ইসরাইল প্রতিরক্ষা বাহিনী স্টাফ কলেজে তাঁর কর্মজীবন শুরু করেন। ১৯৯০ সালে তিনি পররাষ্ট্র মন্ত্রণালয়ে যোগ দিয়ে, হংকং কূটনীতিক মিশনের উপপ্রধান, এবং বেইজিং ও ওয়াশিংটন ডিসি তে ইসরাইলী দূতাবাসের মুখপাত্র হিসেবে নিযুক্ত ছিলেন। ২০০৪ হতে ২০০৭ পর্যন্ত রেগেভ জেরুজালেমে পররাষ্ট্র মন্ত্রণালয়ের মুখপাত্র হিসেবে করেন।


title: মার্ক রেগেভ

text: দায়িত্বপালণ কালে ইংরেজি ভাষার প্রচার মাধ্যম হতে রেগেভ প্রশংসা ও সমালোচনা উভয়ই পেয়েছেন। তিনি ইসরাইল এর পক্ষে ২০০৬ সালের লেবাননের সাথে ২য় যুদ্ধ, ২০০৮-০৯ সালের গাজা আক্রমণ, ২০১২ সালে অপারেশন পিলার অফ ডিফেন্স, এবং  ২০১৪ পুনরায় গাজায় সংঘর্ষ ও অপারেশন ব্রাদার্স কিপার নামের সমুদয় অভিযানে মুখপাত্র ছিলেন।


title: মার্ক রেগেভ

text: ২০১৪ সালের আগস্ট মাসে, রেগেভ যুক্তরাজ্যে ইসরায়েলের রাষ্ট্রদূত হিসেবে ঘোষিত হন।


title: মার্ক রেগেভ

text: তিনি বিবাহিত এবং তার তিনটি সন্তান রয়েছে।


title: ইরিট্যাবল বাউয়েল সিন্ড্রোম

text:
ইরিট্যাবল বাউয়েল সিন্ড্রোম () একটি উপসর্গ ভিত্তিক ডায়াগণোসিস। এর বৈশিষ্ট্যাবলী হচ্ছে পেটব্যথা, পেটফাঁপা, পেটে অস্বস্তি, পাতলা পায়খানা বা কোষ্ঠকাঠিন্য অথবা উভয়।
এর কোনো জৈবিক কারণ না পাওয়াই এটাকে ফাংশনাল গ্যাস্ট্রোইন্টেস্টিনাল ডিসওর্ডার বলে; এই রোগে অত্যধিক মাস্ট কোষ সক্রিয় হবার প্রমাণ পাওয়া যায়। এটি গাট-ব্রেইন এক্সিস বা অন্ত্র-মস্তিষ্ক অক্ষের রোগ। ইনফেকশন বা সংক্রমণের পরে এই রোগ আরম্ভ হবার সম্ভাবনা অনেক। অধিক মানসিক চাপ থেকেও শুরু হতে পারে। তবে বয়সের সাথে এর সম্পর্ক খুব একটা জোরালো না। এটা অনুমান করা হয় যে, কিছু ব্যক্তির ক্ষেত্রে অন্ত্রীয় ফ্লোরাতে কিছু সমস্যা দেখা দেয় এবং এটা অন্ত্রে প্রদাহ সৃষ্টি করে তাই অন্ত্রের স্বাভাবিক কার্যক্রম ব্যাহত হয়।


title: ইরিট্যাবল বাউয়েল সিন্ড্রোম

text: ১৯৫০ সালে "রকি মাউন্টেইন মেডিকেল জার্নাল"-এ প্রথম এই রোগের ধারণা প্রদান করা হয়।


title: রাজশাহী কারিগরি ও জরীপ মহাবিদ্যালয়

text: রাজশাহী কারিগরি ও জরীপ মহাবিদ্যালয় বাংলাদেশের রাজশাহী শহরের প্রাণকেন্দ্র সাহেব বাজার সংলগ্ন সোনাদীঘির পশ্চিমে ১৮৯৮ সালে প্রতিষ্ঠিত হয় । অত্র প্রতিষ্ঠানটি জেলা পরিষদ, রাজশাহী কর্তৃক পরিচালিত।


title: রাজশাহী কারিগরি ও জরীপ মহাবিদ্যালয়

text:
রাজশাহী ইঞ্জিনিয়ারিং এন্ড সার্ভে ইনস্টিটিউট ১৮৯৮ সালে থেকে রাজশাহী নগরীর প্রাণকেন্দ্র সোনাদীঘি-রাজারহাতা এলাকায় নিজস্ব ভবনেই চালনো হতো এর কার্যক্রম। ১৯০২ সালে এক বছর মেয়াদী আমিনশীপ ও দুই বছর মেয়াদী সাব-ওয়ারসিয়ার কোর্স চালু হয়ে ১৯৮৫ সাল পযর্ন্ত চালু ছিল । ১৯৮৫ সালে ডিপ্লোমা-ইন-সিভিল-ইঞ্জিনিয়ারিং ও ডিপ্লোমা-ইন-ইঞ্জিনিয়ারিং(সার্ভেয়িং) চালু হয় । ২০০০-২০০১ শিক্ষাবর্ষ হতে শুধু চার বছর মেয়াদী ডিপ্লোমা-ইন-ইঞ্জিনিয়ারিং(সার্ভেয়িং) কোর্স বাংলাদেশ কারিগরি শিক্ষা বোর্ডের অধীনে পরিচালিত হচ্ছে।২০১৮ সালের এপ্রিল মাসে নগরীর কচুয়াতৈল এলাকায় এই ক্যাম্পাস প্রায় তিন একর জমির ওপর নির্মাণ করা হয়।
চারতলা অ্যাকাডেমিক কাম প্রশাসনিক ভবন, ১০০ শয্যার চারতলা একটি ছাত্রাবাস, ৫০ শয্যার তিনতলা একটি ছাত্রীনিবাস এবং অধ্যক্ষ ও হোস্টেল সুপারের আলাদা আলাদা আবাসিক ভবন। এছাড়া তৈরি হয়েছে অভ্যন্তরীণ রাস্তা, প্রধান ফটক এবং সীমানা প্রাচীর। এই ক্যাম্পাস তৈরিতে ব্যয় হয়েছে ২৪ কোটি টাকা।


title: সয়া-হাড়িভাঙ্গা নদী

text: সয়া-হাড়িভাঙ্গা নদী বা হাড়িয়াভাঙ্গা নদী বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী। নদীটির দৈর্ঘ্য ৩৮ কিলোমিটার, গড় প্রস্থ ২৯৯৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সয়া-হাড়িভাঙ্গা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯২।


title: সয়া-হাড়িভাঙ্গা নদী

text: সয়া-হাড়িভাঙ্গা নদীটি সাতক্ষীরা জেলার শ্যামনগর উপজেলার সুন্দরবনের সাতক্ষীরা রেঞ্জের মধ্য দিয়ে প্রবহমান রায়মঙ্গল নদী হতে উৎপত্তি লাভ করেছে। অতঃপর এই নদীর জলধারা সুন্দরবনের মধ্য দিয়ে প্রবাহিত হয়ে বঙ্গোপসাগরে নিপতিত হয়েছে। নদীতে সারাবছর পানিপ্রবাহ পরিদৃষ্ট হয়। সমুদ্র উপকূলীয় অঞ্চল দিয়ে প্রবাহিত হওয়ায় নদীটি জোয়ার ভাটার প্রভাবে প্রভাবিত।


title: জলিনজার-এলিসন সিন্ড্রোম

text: জলিনজার-এলিসন সিন্ড্রোম () হলো এমন একটি রোগ যেখানে অগ্ন্যাশয়-এ গ্যাস্ট্রিনোমা নামক টিউমার হবার ফলে প্রচুর পরিমাণে গ্যাস্ট্রিন হরমোন ক্ষরণ হয় যা পাকস্থলীর প্যারাইটাল কোষকে উদ্দীপিত করে ফলে মাত্রাতিরিক্তভাবে এসিড নিঃসৃত হয়ে পাকস্থলীতে ক্ষত সৃষ্টি করে। এই অসুখটি বিক্ষিপ্তভাবে যে কোনো ব্যক্তির হতে পারে অথবা অটোসোমাল ডমিন্যান্ট ফ্যামিলিয়াল সিন্ড্রোম হিসাবে হতে পারে যেটি "মাল্টিপল এন্ডোক্রাইন নিওপ্লাসিয়া টাইপ-১" নামে পরিচিত। প্রাথমিকভাবে টিউমারটি অগ্ন্যাশয়, ডুওডেনাম পেটের লিম্ফনোড-এ থাকতে পারে তবে অন্যান্য জায়গা যেমন হার্ট, ডিম্বাশয়, পিত্তাশয়, যকৃৎ, বৃক্ক প্রভৃতি অঙ্গে থাকার প্রমাণ পাওয়া গিয়েছে।


title: জলিনজার-এলিসন সিন্ড্রোম

text: ওহাইও স্টেট ইউনিভার্সিটির সার্জন আর এম জলিনজার ও ই এইচ এলিসন ১৯৫৫ সালের এপ্রিল মাসে প্রথম এই রোগের বর্ণনা দেন এবং পরবর্তীতে "অ্যানালস অব সার্জারি" জার্নালে এটি প্রকাশ করেন।


title: প্রোটন পাম্প ইনহিবিটর

text:
প্রোটন-পাম্প ইনহিবিটর () হচ্ছে এমন ধরণের ওষুধ যার প্রধান কাজ হলো পাকস্থলীর প্যারাইটাল কোষ থেকে এসিড নিঃসরণ কমানো। এসিড নিঃসরণ কমানোর জন্য যতো ওষুধ আছে তার মধ্যে এগুলো সবচেয়ে শক্তিশালী ও কার্যকরী। এই গ্রুপের ওষুধসমূহ H-রিসেপ্টর অ্যান্টাগনিস্ট-এর মতো কাজ করলেও কাজের পদ্ধতি আলাদা এবং ওদের চেয়ে বেশি কার্যকরী।
PPI সারা বিশ্বে সবচেয়ে বেশি বিক্রীত ওষুধ। এই গ্রুপের প্রথম ওষুধ ওমিপ্রাজল বিশ্ব স্বাস্থ্য সংস্থা-র জরুরি ওষুধের তালিকায় স্থান পেয়েছে।
১৯৮০ সালে প্রোটন পাম্প ইনহিবিটর আবিষ্কার হয় এবং ১৯৮৮ সালে ওমিপ্রাজল প্রথম বাজারে আসে।


title: প্রোটন পাম্প ইনহিবিটর

text: বর্তমানে ব্যবহৃত প্রোটন পাম্প ইনহিবিটরগুলো হলো:


title: বাতজ্বর

text: বাতজ্বর () হলো প্রদাহজনিত রোগ যা হার্ট, চর্ম, জয়েন্ট, মস্তিষ্ক কে আক্রান্ত করতে পারে। এই রোগ সাধারণত গলায় সংক্রমণের দুই থেকে চার সপ্তাহ পরে শুরু হয়। লক্ষণসমূহ হচ্ছে জ্বর, জয়েন্টে ব্যথা,কোরিয়া, ইরায়থেমা মারজিনেটাম। প্রায় অর্ধেক ক্ষেত্রে হার্ট আক্রান্ত হয়। বাতজ্বরের জন্য দায়ী ব্যাক্টেরিয়া হলো "স্ট্রেপটোকক্কাস পায়োজেনস"।


title: বাতজ্বর

text:
এই রোগে ব্যক্তির নিজের শরীরের টিস্যুর বিরুদ্ধে অ্যান্টিবডি তৈরি হয়। তবে যাদের শরীরে এই রোগের জিন রয়েছে তারা অন্যদের তুলনায় খুব সহজে এই রোগে আক্রান্ত হতে পারে। অন্যান্য ঝুঁকিপূর্ণ বিষয়গুলোর মধ্যে রয়েছে পুষ্টিহীনতা, দারিদ্র্য প্রভৃতি। এই রোগ শনাক্ত করার ক্ষেত্রে উপসর্গগুলোর পাশাপাশি স্ট্রেপ্টোকক্কাস দ্বারা সংক্রমিত হবার প্রমাণ থাকা জরুরি।
স্ট্রেপ্টোকক্কাস দ্বারা কণ্ঠনালীর সংক্রমণে পেনিসিলিন দ্বারা চিকিৎসা করালে বাতজ্বর হবার সম্ভাবনা অনেক কমে যায়।
প্রতিবছর প্রায় ৩২৫০০০ জন শিশু বাতজ্বরে আক্রান্ত হয় এবং প্রায় ১৮ মিলিয়ন লোক বাতজ্বর সংক্রান্ত হৃদরোগে আক্রান্ত। বাতজ্বর রোগীদের বয়স সাধারণত ৫ থেকে ১৪ বছর পর্যন্ত হয়ে থাকে। তবে ২০% ক্ষেত্রে প্রাপ্তবয়স্করাও প্রথমবারের মত আক্রান্ত হতে পারে। উন্নত দেশগুলোর আদিবাসী লোকজন ও উন্নয়নশীল দেশে এই রোগের প্রাদূর্ভাব বেশি।
২০১৩ সালে এই রোগে মৃত্যুর সংখ্যা ছিলো ২৭৫০০০ জন যেখানে ১৯৯০ সালে ছিলো প্রায় ৩৭৪০০০ জন।
অধিকাংশ মৃত্যুর ঘটনা ঘটে উন্নয়নশীল দেশে যেখানে প্রতিবছর প্রায় ১২.৫% রোগী মৃত্যুবরণ করে এই রোগের বর্ণনা খৃস্টপূর্ব ৫ম শতাব্দীতে হিপোক্রেটিসের লেখায় পাওয়া যায়। বাতরোগের অনেক উপসর্গের সাথে এই রোগের উপসর্গের মিল থাকায় এই রোগের নাম বাতজ্বর রাখা হয়েছে।
এই জ্বর সাধারনত বিটা হেমোলাইটিক স্ট্রেপটোকক্কাস নামক এক ধরনের জীবাণুর আক্রমণের কারণে হয়ে থাকে। দারিদ্র্য, পরিষ্কার-পরিচ্ছন্নতার অভাব, ঠাণ্ডা স্যাঁতসেঁতে পরিবেশে এবং অজ্ঞতাই এ রোগের প্রধান কারণ। যেসব শিশুর দীর্ঘ দিন ধরে খোসপাঁচড়া ও টনসিলের রোগ থাকে, তাদের বাতজ্বরে আক্রান্ত হওয়ার আশঙ্কা অনেক বেশি থাকে।


title: বাতজ্বর

text: বাতজ্বরের রোগীর সাধারণত নিম্নলিখিত উপসর্গসমূহ দেখা দেয়।


title: বাতজ্বর

text: • জ্বর


title: বাতজ্বর

text: • অস্থিসন্ধিতে মৃদু বা তীব্র ব্যথা যা প্রায়ই পায়ের গোড়ালি, হাঁটু, কনুই অথবা হাতের কবজি এবং কখনো কখনো কাঁধ, কোমর, হাত, পায়ের পাতায় হয়ে থাকে।


title: বাতজ্বর

text: • ব্যথা সাধারণত এক অস্থিসন্ধি থেকে আরেক অস্থিসন্ধিতে ছড়িয়ে পড়ে যা মাইগ্রেটরি পলি-আর্থ্রাইটিস নামে পরিচিত।


title: বাতজ্বর

text: • জয়েন্ট লাল,উষ্ণ ও ফোলা থাকে।


title: বাতজ্বর

text: • ত্বকের নিচে ক্ষুদ্র ব্যথাহীন পিন্ড বা সাবকিউটেনিয়াস নডিউল থাকে।


title: বাতজ্বর

text: • বুকে ব্যথা ও বুক ধড়ফড় করে,


title: বাতজ্বর

text: • অল্পতে ক্লান্ত বা দুবর্ল বোধ হয়,


title: বাতজ্বর

text: • শ্বাসকষ্ট হয় ইত্যাদি।


title: বাতজ্বর

text: গ্রুপ-এ বিটা হিমোলাইটিক স্ট্রেপ্টোকক্কাস দ্বারা ফ্যারিংসে সংক্রমণ হওয়ার ২ থেকে ৪ সপ্তাহ পর বাতজ্বর দেখা দিতে পারে। সে সময় ফ্যারিঞ্জাইটিসের লক্ষণসমূহ আর থাকেনা। তবে একতৃতীয়াংশ রোগীর ক্ষেত্রে ফ্যারিঞ্জাইটিসের কোনো ইতিহাস থাকেনা। গ্রুপ-এ স্ট্রেপ্টোকক্কাসের কোষপ্রাচীরে এম প্রোটিন থাকে যা খুবই অ্যান্টিজেনিক।


title: বাতজ্বর

text: শরীরের ইমিউন সিস্টেম উক্ত প্রোটিনের বিরুদ্ধে অ্যান্টিবডি তৈরি করে যা হার্ট, জয়েন্ট ওমস্তিষ্কের টিস্যুর সাথে ক্রসরিয়াকশন করে।


title: বাতজ্বর

text:
চিকিৎসাবিজ্ঞানী T. Duckett Jones ১৯৪৪ সালে এইরোগ নির্ণয়ের জন্য একটি নীতিমালা প্রণয়ন করেন যা "জোন’স ক্রাইটেরিয়া"নামে পরিচিত।
এই নীতিমালা অনুসারে বাতজ্বরের উপসর্গগুলোকে মেজর ও মাইনর দুই শ্রেণিতে ভাগ করা হয় এবং বাতজ্বরের ক্ষেত্রে দুটি মেজর ক্রাইটেরিয়া অথবা একটি মেজর ও দুটি মাইনর ক্রাইটেরিয়া মিলতে হবে এবং এর সাথে গ্রুপ-এ স্ট্রেপ্টোকক্কাস দ্বারা সংক্রমণের প্রমাণ থাকতে হবে।
এই নীতিমালা শুধু প্রথম বার বাতজ্বরে আক্রান্ত হলে প্রযোজ্য, এরপরে পুনরায় এই রোগে আক্রান্ত হলে এটি প্রযোজ্য হবেনা। সিডেনহাম কোরিয়া ও কার্ডাইটিসের লক্ষণ থাকলে এই নীতিমালা অনুসরণ না করে সরাসরি বাতজ্বর রোগ নির্ণয় করা যায়।


title: বাতজ্বর

text: মাইগ্রেটরি পলি-আর্থ্রাইটিস